Tukihenkilötoiminta | Keski-Suomen Syöpäyhdistys\nSyöpään sairastunut ja hänen läheisensä tarvitsevat kaiken mahdollisen tuen.\nTietyissä tilanteissa kuunteleva korva ja myötätuntoinen läsnäolo ovat tärkeintä apua, mitä sairastunut voi saada. Keski-Suomen Syöpäyhdistys välittää vertaistukihenkilöitä ja järjestää erilaisia vertaistukiryhmiä sekä -tapaamisia. Välitämme myös saattohoidon tukihenkilöitä. Saattohoidon tukihenkilöt ovat vierellä kulkijoina sairastuneelle ja hänen läheisilleen, kun syöpä on parantumaton, tai saattohoitovaiheessa.\nSaman sairauden läpikäynyt osaa tietyissä tilanteissa parhaiten auttaa toista sairastunutta ja hänen läheistään. Vertaistukihenkilöt auttavat sairastuneita ja heidän läheisiään löytämään voimia ja keinoja elää sairauden kanssa.\nVertaistukea järjestetään tukea etsivän tarpeiden mukaan. Keskustelut ovat luottamuksellisia. Toiminta perustuu tuettavan ja tukijan tasavertaisuuteen, solidaarisuuteen ja keskinäiseen ymmärrykseen.\nTapaaminen voidaan sopia Keski-Suomen Syöpäyhdistyksen tiloihin tai esimerkiksi sairaalaan. Yhteydenpito puhelimella tai verkossa on myös mahdollista. Tukihenkilöt eivät ota kantaa potilaan hoitoihin tai muihin lääketieteellisiin kysymyksiin.\nVertaistukitoimintaa ohjataan ja organisoidaan ammattimaisesti. Keski-Suomen Syöpäyhdistys kouluttaa tukihenkilöitä säännöllisesti. Voit luottaa siihen, että tukihenkilömme toimivat vastuullisesti.\nHaluaisitko itsellesi tukihenkilön? Täytä lomake, otamme sinuun yhteyttä\nLisäksi vertaistukihenkilöt ovat tavattavissa sairaala Novan syöpätautien osastolla ja hoitokeskuksessa viikoittain.\nHaluaisitko itse ryhtyä tukihenkilöksi? Ota yhteyttä syopayhdistys@kessy.fi tai\np. 050 5914 180\nVertaistukiryhmissämme voit keskustella muiden samassa tilanteessa olevien kanssa. Tule rohkeasti mukaan!\nSuomen Syöpäpotilaat ylläpitää potilasverkostoja Syöpäpotilaat-sivustolla. Ne ovat avoimia syöpäpotilaille ja heidän läheisilleen. Suurin osa verkostojen toiminnasta tapahtuu sosiaalisessa mediassa.\nVertaistalo auttaa potilaita ja heidän läheisiään löytämään tukea paikasta ja ajasta riippumatta. Sivuilla on hakukone, jolla etsiä apua.\nSaattohoidon tukihenkilöt ovat koulutettuja vapaaehtoisia. He tarjoavat tukea ja kiireetöntä läsnäoloa parantumatonta syöpää sairastaville ja saattohoidossa oleville sekä heidän läheisilleen kotona ja sairaalan vuodeosastoilla. Saattohoidon tukihenkilö ei korvaa ammatti-ihmisen tai omaisen tekemää työtä vaan täydentää sitä.\nTukihenkilöä voit hakea ottamalla yhteyttä neuvontahoitajaan p. 050 5914 180 tai oheisen linkin kautta yhdistyksen nettisivuilta: Täytä lomake, otamme sinuun yhteyttä\nKeski-Suomen Syöpäyhdistyksen tukipuhelin apunasi tiistaisin ja torstaisin klo 11.00-13.00. P. 050 5058414. Vastaajina yhdistyksemme koulutetut vapaaehtoiset.\nTukihenkilörekisterin tietosuojaseloste (pdf)\nKotikäyntien asiakasrekisterin tietosuojaseloste (pdf)


Olli Rauste - Urheiluoikeuden yhdistys\nVT, LL.M. OLLI RAUSTE\nVÄLIMIEHENÄ SALT LAKE CITYN TALVIOLYMPIALAISISSA\nUrheilun kansainvälinen välitystuomioistuin (Court of Arbitratin for Sport, jäljempänä "CAS") on saavuttanut vakiintuneen aseman kansainvälisten arvokilpailujen riidanratkaisijana. Salt Lake Cityn talviolympialaisissa helmikuussa CAS käsitteli seitsemän riitatapausta, joukossa myös kaukalopikaluistelun kultamitali.\nCAS:n syntyhistoria juontaa vuoteen 1981 ja Baden Badenissa pidettyyn KOK:n yleiskokoukseen. KOK:n uusi puheenjohtaja Juan Antorio Samaranch halusi perustaa urheilulle oman tuomioistuimen, jotta vältyttäisiin urheiluriitojen käsittelyltä kansallisissa tuomioistuimissa ja negatiiviselta julkisuudelta.\nVuosien saatossa huomattiin, että riitatapauksia syntyy poikkeuksellisen paljon suurten arvokilpailujen kuten olympiakisojen yhteydessä. Arvokisojen yhteydessä joudutaan monesti hyvin nopeasti ratkaisemaan, onko jollakin urheilijalla tai joukkueella oikeus osallistua kilpailuun vai ei. Oli selvästi olemassa tilaus puolueettomalle pikatuomioistuimelle, joka ratkaisisi tämäntyyppiset kiistat paikan päällä kisakaupungissa nopeasti ja tehokkaasti ilman, että urheilijoiden pitäisi turvautua paikallisen siviilituomioistuimen apuun.\nNiin syntyi CAS:n Ad Hoc -divisioona. Vuodesta 1996 lähtien CAS on lähettänyt arvokilpailujen kisakaupunkiin omat välimiehensä, joilla on velvollisuus olla käytettävissä 24 tuntia vuorokaudessa koko kisojen ajan.\nEnsimmäinen CAS:n Ad Hoc -divisioona koottiin Atlantan olympialaisiin 1996. Siellä CAS ratkaisi kuusi tapausta. Naganon talvikisoissa 1998 tapauksia oli viisi. Sydneyn kesäkisoissa 2000 tapausten määrä kasvoi 15:een. Salt Lake Cityssa välimiesten käsiteltäväksi tuli seitsemän riitaa.\nOlympiakisojen lisäksi CAS on perustanut Ad Hoc -divisioonan myös brittiläisen kansainyhteisön kisoihin 1998 Kuala Lumpurissa ja 2002 Manchasterissa, sekä jalkapallon EM-kisoihin 2000 Belgiassa ja Hollannissa.\nAd Hoc -divisioonien jäsenet valitaan CAS:n noin 180 lakimiestä käsittävältä välimiesten listalta. Valinnan suorittaa CAS:n toiminnan hallinnoimisesta vastaava International Council of Arbitration for Sport (ICAS).\nSalt Lake Cityyn valituiksi tulivat Massimo Coccia Italiasta, Robert J. Ellicott Australiasta, Yves Fortier Kanadasta, Peter Leaver Englannista, Dirk-Reiner Martens Saksasta, Hans Nater Sveitsistä, Maidie Oliveau Yhdysvalloista, Olli Rauste Suomesta ja David Rivkin Yhdysvalloista. Presidenttinä toimi eläkkeellä oleva Intian korkeimman oikeuden presidentti Raghuandan S. Pathak. Suurimmalla osalla välimiehistä oli asianajajatausta, mutta mahtuipa joukkoon myös Australian entinen oikeusministeri, italialainen professori sekä Englannin jalkapalloliigan entinen toimitusjohtaja.\nKokonaisen tuomioistuimen perustaminen olympiakisojen isäntäkaupunkiin vaatii CAS:n toimistolta melkoisesti järjestelyjä. CAS:n käyttöön oli vuokrattu tilava toimistohuoneisto aivan Salt Lake Cityn keskustasta mormonitemppeliä vastapäätä. Yksi huoneista oli varusteltu oikeuden istuntosaliksi huippumoderneine mikrofoneineen ja simultaanitulkkauslaitteineen.\nCAS:n toimistoa pyörittämään oli valjastettu seitsemän hengen organisaatio. Pääsihteeri Matthieu Reebillä oli apunaan avustava lakimies Ousmane Kane, toimistosihteeri Lise Narbel, kaksi yhdysvaltalaisesta asianajotoimistosta "lainattua" sihteeriä sekä yksi saksalainen ja yksi kanadalainen oikeustieteen opiskelija.\nTuomioistuimen käyttöön oli etukäteen varattu tulkkeja siltä varalta, että asianosaiset tai todistajat eivät osaisi puhua tuomioistuimen käsittelykieliä englantia tai ranskaa. Korean kielen tulkille tulikin käyttöä kisojen viimeisessä oikeustapauksessa.\nUtahin osavaltion asianajajayhdistykseltä oli etukäteen tiedusteltu vapaaehtoisia asianajajia, jotka olisivat valmiita edustamaan asianosaisia CAS:n istunnoissa pro bono -periaatteella ilman palkkiota. Vapaaehtoisia ilmoittautui yli kolmekymmentä, joista haastattelujen jälkeen alle 20 hyväksyttiin juttujen asianosaisille jaetulle listalle.\nYksittäisen asian käsittely CAS:n Ad Hoc -divisioonassa on tehty mahdollisimman joustavaksi. Asianosaisen pitää toimittaa CAS:n toimistoon ainoastaan lyhyt valituskirjelmä perusteluineen saadakseen juttunsa vireille. CAS:n toimistohenkilökunta määrittelee sen jälkeen jutun asianosaiset, pyytää heiltä vastineet ja määrää suullisen käsittelyn ajankohdan.\nLeimaa-antavaa kaikelle Ad Hoc -divisioonan toiminnalle on 24 tunnin sääntö. CAS:n on pääsääntöisesti annettava ratkaisunsa 24 tunnin kuluessa siitä, kun valittaja on toimittanut valituskirjelmänsä CAS:n toimistoon .\nKäytännössä tämä aikarajoitus johti siihen, että suulliset käsittelyt järjestettiin poikkeuksetta öisin. Valituskirjelmät jätettiin CAS:n toimistoon yleensä virka-aikana. Vastine oli toimitettava iltaan mennessä, ja suullinen käsittely alkoi yleensä illalla kello 20 tai 21. Istuntoa jatkettiin niin kauan kunnes kaikki osapuolet olivat saaneet sanoa sanottavansa. Pisimmillään istunnot jatkuivat aamuyölle saakka.\nPäätöksen sisältö saatettiin julistaa yöllä suullisen käsittelyn ja välimiesten neuvottelun jälkeen. Vaikeammissa tapauksissa välimiehet kävivät välillä hotellillaan nukkumassa lyhyet yöunet ja palasivat sitten aamiaispöydästä CAS:n toimistolle muotoilemaan päätöstä.\nKuhunkin juttuun nimettiin kolme välimiestä Ad Hoc -divisioonan yhdeksän välimiehen listalta. Valinnan suoritti presidentti Pathak, joka ei muutoin itse osallistunut asioiden ratkaisemiseen. Välimiesten esteettömyyttä arvioitaessa otettiin huomioon muun muassa maa- ja urheilulajisidonnaisuudet. CAS:n yhdysvaltalaiset välimiehet jäivätkin lähes työttömiksi, koska melkein jokaisessa ratkaistavassa asiassa joku amerikkalaisurheilija olisi ollut ainakin välillisenä hyötyjänä tai häviäjänä.\nVälimiehet saivat liikkua kisakaupungissa ja kisojen suorituspaikoilla vapaasti, mutta matkapuhelinta oli kannettava mukana koko ajan. Hälytyksen tullessa CAS:n toimistossa oli oltava kahden tunnin varoitusajalla.\nSuullisia käsittelyjä leimasi tietty amerikkalaisuus. Välillä tulivat mieleen television lakisarjat, kun kuunteli paikallisten asianajajien värikkäitä puheenvuoroja.\nAsianosaiset olivat edustettuina suullisissa käsittelyissä poikkeuksetta monilukuisilla delegaatioilla. Huippuna oli kaukalopikaluistelun kultamitalia koskenut juttu, jossa CAS:n istuntosaliin ahtautui iltayöllä kaikkiaan 46 henkeä asianosaiset, todistajat, asiamiehet, välimiehet ja tulkit mukaan lukien. Kun käsittely kello 01.30 päättyi, oli Korean television kuvausryhmä vielä kadulla CAS:n toimiston edessä tekemässä haastattelua korealaisista.\nCAS:n toiminta Salt Lake Cityssä sai lentävän lähdön, kun jo ennen kisojen alkamista CAS sai ratkaistavakseen "korkean profiilin" tapauksen. KOK:n hallitus päätti juuri ennen kisoja, ettei se hyväksy latvialaisen kelkkailijan Sandis Prusisin ilmoittautumista kisoihin, vaikka Prusisin dopingista saama kilpailukielto oli juuri päättynyt kisojen alla.\nKOK:n päätös oli vastareaktio kansainväliselle kelkkailuliitolle. Liitto oli antanut Prusisille nandrolonin käytöstä vain kolmen kuukauden kilpailukiellon, vaikka liiton omien sääntöjen mukaan minimirangaistus olisi ollut kaksi vuotta. KOK halusi päätöksellään osoittaa tiukkaa linjaa suhteessa dopingin käyttäjiin.\nVain juridiikkaan päätöksensä perustava CAS joutui kuitenkin heti ensimmäisessä päätöksessään jyräämään KOK:n hallituksen yli. Urheilun kansainväliset säännöt eivät nykymuodossaan tunne mekanismia, jolla KOK tai jokin muu valvova elin voisi muuttaa kansainvälisen lajiliiton antamaa kilpailukieltopäätöstä. Kilpailukieltopäätökset kuuluvat lajiliittojen itsemääräämisoikeuden piiriin. Urheilijalla on CAS:n mukaan perusteltu syy odottaa saavansa jälleen osallistua kilpailuihin, kun hän on kärsinyt hänelle määrätyn rangaistuksen. KOK:n hallituksen päätös evätä Prusisin osanotto olympialaisiin vielä kilpailukiellon kärsimisen jälkeenkin olisi käytännössä merkinnyt kaksoisrangaistusta samasta teosta. Niinpä CAS kumosi KOK:n hallituksen päätöksen ja päätti, että Prusis saa osallistua kisoihin.\nKaksi CAS:n käsittelemää tapausta koski lajikohtaisten urheilijakiintiöiden täyttämistä. Sekä freestyle-hiihdossa että kelkkailussa lajikohtaisiin osanottajakiintiöihin oli jäänyt muutama vapaa paikka, kun osanottoon oikeutettuja urheilijoita oli jäänyt pois kisoista. Listalla "seuraavina" olevat urheilijat pyrkivät pääsemään näille vapaaksi jääneille paikoille CAS:n kautta. Kummassakaan tapauksessa urheilija ei onnistunut pyrkimyksessään. CAS katsoi, ettei lajiliitolla ole mitään velvollisuutta valita kisoihin uusia urheilijoita, jos joku alun perin osanottoon oikeutettu on jäänyt pois.\nKolmas samantyyppinen tapaus tyssäsi CAS:n toimivallan puuttumiseen. Alkujaan italialainen alppihiihtäjä oli siirtynyt edustamaan piskuista Grenadaa ja yritti päästä mukaan kisoihin uuden kotimaansa edustajana. Grenadan olympiakomitea ei kuitenkaan ollut lähettänyt kisoihin lainkaan joukkuetta. Urheilija haki osanotto-oikeutta CAS:lta.\nCAS:n sääntöjen mukaan edellytyksenä asian käsittelemiselle on se, että urheilija on ilmoitettu kisoihin virallisella ilmoittautumislomakkeella, johon sisältyy välityslauseke CAS:n hyväksi. Grenadan olympiakomitea ei ollut ilmoittanut kyseistä urheilijaa kisoihin, joten häneltä puuttui kansallisen olympiakomitean allekirjoittama ilmoittautumislomake. Näin CAS jätti jutun tutkimatta.\nKisojen loppukokouksessa CAS:n välimiesten kesken käytiin keskustelua siitä, että CAS:n toimivaltaa koskeva sääntöpykälä ei ole nykymuodossaan täysin yksiselitteinen. Ad Hoc -divisioonien toimivaltapykälä onkin parhaillaan uudelleen harkittavana CAS:n säännöt vahvistavassa ICAS:ssa. Ongelmana on se, ettei toimivaltaa haluta toisaalta muotoilla myöskään niin laajaksi, että kuka tahansa olympialaisiin haluava urheilija voisi vaatia osanotto-oikeutta CAS:ssa. Niin avoin toimivallan määrittelytapa voisi tuoda CAS:iin juttujen tulvan.\nKisojen loppuvaiheissa CAS pääsi ratkaisemaan vielä kahta paljon julkisuutta osakseen saanutta tapausta. Taitoluistelun pariluistelujupakan käydessä kuumimmillaan Kanadan olympiakomitea jätti CAS:lle turvaamistoimihakemuksen, jolla haluttiin estää pariluistelun arvostelutuomareita poistumasta Salt Lake Cityn alueelta, ennen kuin heitä on kuultu todistajina mahdollisessa oikeudenkäynnissä. Kisakaupungissa kiersi huhu, että osa tuomareista oli jo poistunut tai kiireen vilkkaa poistumassa maasta kesken kisojen.\nCAS:n amerikkalaisjäsenen selvitettyä paikallista prosessilainsäädäntöä lopputulemana oli, että tämäntyyppiseen hakemukseen tulisi soveltaa Yhdysvaltain lakia. Yhdysvaltain laki salli myös välimiesoikeuden antaa kerrotunlaisia turvaamistoimimääräyksiä vastaisen todistelun turvaamiseksi tulevassa oikeudenkäynnissä. Niinpä CAS päätti, että pariluistelun arvostelutuomarien on pysyttävä Salt Lake Cityssa CAS:n käytettävissä siihen saakka, kunnes arvostelun oikeellisuus on ratkaistu.\nJupakka laukesi kuitenkin KOK:n päätökseen antaa kultamitali myös kilpailussa toiseksi jääneelle kanadalaisparille. Näin ollen mitään varsinaista "pääkäsittelyä" ei asiassa koskaan järjestetty.\nKisojen loppuhuipentumana CAS pääsi päättämään myös yhden kultamitalin kohtalosta. Kaukalopikaluistelussa ensimmäisenä maaliin tullut korealaisluistelija oli heti maaliintulon jälkeen hylätty amerikkalaisluistelijan estämisen vuoksi. Korean olympiakomitea valitti hylkäämisestä CAS:iin ja vaati kultamitalia korealaiselle.\nCAS totesi, ettei erotuomarien kentällä tekemien ratkaisujen uudelleenarviointi kuulu CAS:n toimivaltaan, ellei voida osoittaa, että erotuomareiden toimintaan olisi vaikutettu esimerkiksi lahjonnalla tai jollakin muulla epäasiallisella tavalla. Koska mitään viitteitä tällaisesta ei ollut, CAS hylkäsi valituksen.\nSeitsemännessä CAS:n käsittelemässä tapauksessa oli kysymys siitä, ovatko FIS:n jakamat alppilajien FIS-pisteet lajikohtaisia vai oikeuttavatko jossakin yksittäisessä lajissa saadut pisteet osallistumaan myös toiseen lajiin.\nAina CAS:n työskentely ei ollut haudanvakavaa. Paikallinen eläinsuojeluyhdistys jätti kisojen aikana CAS:lle vaatimuksen siitä, että kisojen järjestelytoimikunnan kisojen kutsuvieraille järjestämät rodeoesitykset pitäisi kieltää eläinrääkkäyksenä. Koomiseksi vaatimuksen teki se, että CAS:n välimiehet oli itse kutsuttu seuraamaan samaista rodeota vain kaksi päivää myöhemmin.\nAd Hoc -divisioonan presidentti säästi välimiehet ilmeiseltä esteellisyysongelmalta antamalla prosessipäätöksen, jonka mukaan CAS ei ollut toimivaltainen käsittelemään asiaa. Perusteluna oli se, ettei rodeo kuulu olympiakisojen ohjelmaan.\nSydneyn kesäolympialaisissa CAS:n Ad Hoc -divisioonan antamien päätösten lopullisuus kyseenalaistettiin kahdessakin eri tapauksessa, kun jutun hävinnyt asianosainen yritti saattaa asian uudelleen siviilituomioistuimen käsiteltäväksi. Sekä australialainen hovioikeus että Sveitsin korkein oikeus kuitenkin vahvistivat, että CAS:n Ad Hoc -divisioona on pätevä välitystuomioistuin, jonka päätösten oikeellisuutta ei enää voi uudelleen riitauttaa yleisessä tuomioistuimessa. Jälkimmäinen tapaus päätyi Sveitsin korkeimpaan oikeuteen sen vuoksi, että Ad Hoc -divisioonan toimintasäännöissä CAS:n sijaintipaikaksi on aina määritelty Sveitsi, vaikka yksittäisten juttujen käsittely tapahtuisikin välillä maapallon toisella puolella.\nCAS:n toiminta nautti Salt Lake Cityssa kaiken kaikkiaan suurta arvostusta. Vaikka jotkin päätöksistä, erityisesti latvialaisen kelkkailijan tapaus, herättivätkin kisakaupungissa runsaasti keskustelua ja julkista huomiota, CAS:n antamat päätökset hyväksyttiin ja CAS:n päättämää lopputulosta kunnioitettiin kaikissa tapauksissa.\nCAS:n toiminnan arvostus näkyi myös siinä, että CAS:n välimiehillä oli kisoissa lähestulkoon samat edut kuin KOK:n jäsenillä. CAS:n akkreditointikortilla avautuivat kisapaikoilla kaikki ovet aina urheilijoiden pukukoppeja myöten. Pääsivätpä CAS:n välimiehet jopa antoisalle tutustumiskäynnille kisojen viralliseen doping-laboratorioon.\nVälimiehillä oli myös oikeus tilata käyttöönsä oma auto kuljettajineen. Majoituspaikkana toimi samainen Little America-hotelli, jossa KOK:n jäsenet olivat majoittuneina.\nKisapaikoilla CAS:n välimiehet kuuluivat ns. Olympic Familyyn, jonka jäsenet pääsivät nauttimaan VIP-tilojen antimista muun muassa kuninkaallisten, takavuosien urheilusankareiden ja Suomen presidentin seassa.\nPääseminen välimieheksi olympialaisten kaltaiseen suurtapahtumaan oli kaiken kaikkiaan upea kokemus. Kyseessä oli "once in a lifetime" -elämys, jonka veroista pohjoiskarjalaisesta pikkukaupungista alkujaan lähteneen suunnistajan elämään tuskin kovin montaa osuu.\nKs. Arbitration Rules for the XIX Olympic Winter Games in Salt Lake City, Article 18, joka kuuluu seuraavasti: "The Panel shall give a decision within 24 hours of the lodging of the application. In exceptional cases, this time limit may be extended by the President of the ad hoc Division if circumstances so require."\n CAS OG 02/001 Sandis Prusis ja Latvian OC vs. IOC. Osa CAS:n Ad Hoc -divisioonan päätöksistä on julkaistu CAS:n internetsivulla www.tas-cas.org.\n CAS OG 02/002 Canadian OA vs. FIS ja CAS OG 02/005 Troy Billington vs. FIBT.\n CAS OG 02/003 Gaia Bassani-Antivari vs. IOC.\n Ks. Arbitration Rules for the XIX Olympic Winter Games in Salt Lake City, Article 1, joka kuuluu seuraavasti: "The purpose of the present Rules is to provide, in the interests of the athletes and of sport, for the resolution by arbitration of any disputes covered by Rule 74 of the Olympic Charter and by the arbitration clause inserted in the entry form for the Olympic Games (the "OG"), insofar as they arise in the host country of the OG between 1 February 2002, and 24 February 2002."\n CAS OG 02/004 Canadian OA vs. ISU.\n CAS OG 02/007 Korean OC vs. ISU.\n CAS OG 02/006 New Zealand OC vs. SLOC.\n New South Wales Court of Appeal:in tuomio on julkaistu teoksessa Matthieu Reeb (ed.): Digest og CAS Awards II 1998-2000 s. 783-807.\n CAS:n omien sääntöjen mukaan päätökset ovat lopullisia. Ks. Arbitration Rules for the XIX Olympic Winter Games in Salt Lake City, Article 21, jonka mukaan "The decision is enforceable immediately and may not be appealed against or otherwise challenged."


Ville Loposen kassi: - Lifestyle - MTV.fi\nVille Loposen kassi:\nLifestyle > Koti Julkaistu 22.04.2004 12:45 (Päivitetty 22.04.2004 13:15)\n- valmista lettutaikinaa\nHarri Syrjäsen ja Ville Loposen menu:\nLaita taikina voidellussa vuoassa 200-asteiseen uuniin 5 minuutiksi. Lisää vuohenjuustot ja paista vielä 10 minuuttia.\nSuikaloi kaikki kasvikset ohuelti. Freesaa kasviksia hetki kattilassa ja lisää nesteet. Anna kiehua 10 minuuttia. Lisää joukkoon siskonmakkarat anna kiehua 9-30 minuuttia.\n1 rasia kuivattuja sieniä\nLiota ja paista sienet sekä sipulit. Lisää kermaa pannulle ja nokare voita. Keitä lasagnelevyt ja kokoa annos.\nPaista siskonmakkarat ja murennettu vuohenjuusto. Keitä pastat ja kokoa annos. Tarjoile ruskistetun voin kanssa jossa ruohosipulia.\nPekka Allisen kassi: 22.4.2004


Jääkaappi pakastelokerolla – Koti ja keittiö\nJuly 18, 2014 Johannes Comments Off on Jääkaappi pakastelokerolla\nIhanteellinen jääkaappi pieneen tilaan, sillä kaapin korkeus on ainoastaan cm. Jääkaappi 90; Jääkaappi pakastelokero 38; Jääkaappipakastimet 1. Siemens IQ3Series jääkaappi KI81RVF30.\nKodinkoneet › KylmälaitteetVälimuistissaLaadukkaat jääkaapit löydät edullisesti Veikon Koneelta. Electrolux, Samsung, Whirlpool sekä monet muut. Kaksi helposti puhdistettavaa lasihyllyä, tilava vihanneslaatikko ja ovihyllyt. Pienikokoinen jääkaappi pakastelokerolla.\nOsta ELECTROLUX ERF1904FOW JÄÄKAAPPI PAKASTELOKEROLLA Powerilta! Erittäin suuren käyttötilavuuden ansiosta kaikkien ruokaostostesi . Osta SENZ LF851WJÄÄKAAPPI PAKASTELOKEROLLA Powerilta! Kompakti jääkaappipakastin Senziltä, joka sijoitettavissa helposti myös pienempään tilaan. Tilava jääkaappiosa ja pakastelokero litraa.\nLaajasta valikoimastamme jääkaapit taatusti sopuhintaan. LAGAN jääkaappi, jossa pakastelokero A++ Leveys: 55. Löydä uusi Electrolux jääkaappi, jonka suunnittelussa on otettu huomioon. Turvalasihyllyt, Korkeus 1cm, Leveys: cm, Väri: valkoinen. Upo – Upo R1310F jääkaappi pakastelokerolla.\nTule sivustollemme ja löydä edullisin, toimivin ja paras jääkaappi. Käytetty Rosenlewin jääkaappi pienellä pakastelokerolla. Mahtuu keittiötason alle (korkeus cm)Leveys cmKorkeus 85 . Ilmoituksia yhteensä 252 Myydään käytetty, ostetaan ja rekrytoidaan. Kaikki Jääkaappi pakastelokerolla-ilmoitukset . Jos sinulla on jo ennestään pakastin, suosittelemme jääkaappia, jossa ei ole pakastelokeroa.\nFABon Smegin ihana retrojääkaappi kompaktissa koossa. Pieneen keittiöön, mökille, saunatiloihin, toimistoon.


Milloin maastoajoneuvoa saa käyttää tiellä? - Laki24\nMaastoajoneuvojen käyttö tiellä on lähtökohtaisesti kielletty. Maastossakin niiden käyttö on kielletty ilman maanomistajan lupaa.\nMaastoajoneuvoa saa käyttää tiellä vain poikkeustilanteissa\nMoottorireellä ja pyörillä varustetulla maastoajoneuvolla saa ylittää tien ja sillan. Tien ylittäminen on siis mahdollista, kunhan maastoajoneuvon kuljettajalla on lupa ajaa maastossa molemmilla puolilla tietä. Sillan käyttö tulee lähinnä kysymykseen kun jää on heikkoa. Järven ja joen jäällä maastoajoneuvolla ajo on lähes aina sallittu.\nMaastoajoneuvon kuljettaminen on mahdollista tiellä myös silloin, kun sen kuljettaminen maastossa on kohtuuttoman vaikeaa meneillään olevan kuljetustehtävän tai maaston olosuhteiden vuoksi tai kun tiellä kuljettaminen on tien turvallisen ylittämisen kannalta tarpeellinen.\nTällainen tilanne voi olla edessä esim. silloin, kun tien penkka on aurattu niin jyrkäksi, ettei ylittäminen suoraan poikittain ole mahdollista. Tällöinkin maastoajoneuvolla liikkujan on kuitenkin oltava luvallisesti liikkeellä joko virallisella reitillä, maastoajoneuvolle tarkoitetulla uralla, tai maastossa, johon hänellä on maanomistajan lupa maastoliikenteeseen. Meneillään oleva kuljetustehtävä esim. puiden ajo voi joissakin tilanteissa oikeuttaa tiealueen käyttämiseen. Pääsääntöisesti puiden ajoonkin on kuitenkin ennalta suunniteltava ja tarvittaessa ajettava jälki, joka mahdollistaa maastoajoneuvolla ajon myös täysi reki perässä. Reki on myös kuormattava olosuhteiden ja liikenneturvallisuuden edellyttämällä tavalla.\nMaastoajoneuvoa saa käyttää tiellä myös silloin, kun siihen on lisättävä polttoainetta sen laillisen käyttömaaston välittömässä läheisyydessä olevalla yleiselle liikenteelle tarkoitetulla alueella. Esim. huoltoaseman piha on yleiselle tielle tarkoitettua aluetta. Tämän poikkeussäännöksen nojalla polttoainepumpulle voi ajaa, kunhan reitti kulkee tankkauspisteen välittömästä läheisyydestä tai päättyy siihen.\nMaastoajoneuvon saa myös siirtää tieliikenteestä tarkoitetusta ajoneuvosta maastoon käyttömaastoon välittömässä läheisyydessä. Tämän vuoksi esim. kelkkakärryä ei tarvitse viedä tieliikenteen alaiselta alueelta maastoon, vaan moottorikelkan voi pudottaa reitin tai muun luvallisen käyttömaastoon välittömään läheisyyteen.\nLue lisää maastoliikenteen säännöistä.


Uudet mobiilicasinot 2017 valloillaan – nappaa 40 freespinsiä tänään!\nJulkaisija Jenni Laine, 13 lokakuu 2016\nSanotaan, että torstai on toivoa täynnä. Kolikkopelit.comissa jokainen päivä on ainutlaatuinen ja sitä juhlistetaan aina ainutlaatuisella tarjouksella. Casinon Tarjouskalenteri on pullollaan mahtavia etuja, mikä pitää virettä yllä koko pitkän viikon ajan. Tänään torstaina vietetään mobiilitorstaita! Ja että mitäkö se tarkoittaa? No sitä, että pääset spinnaamaan älypuhelimellasi tai tabletillasi 40 ilmaiskierrosta ilmaiseksi!\nUudet mobiilicasinot 2017 ovat vallanneet alaa pelimarkkinoilla älypuhelimien yleistymisen myötä. Kaiken täytyy tapahtua nykyään helposti ja nopeasti paikasta riippumatta – myös netissä pelaamisen. Mobiilicasinoissa voit pelata millä tahansa mobiililaitteilla kätevästi vaikkapa tien päällä. Jos siis aika käy pitkäksi kauppajonossa, hammaslääkärillä tai bussipysäkillä, sinulla on mahdollisuus käyttää luppoaika suosikkipeliesi parissa.\nJos tänään käyt Kolikkopelit Casinossa tekemässä vähintään 25 euron talletuksen käyttämällä bonuskoodia LINNUNRATA, pääset nauttimaan 40 ilmaiskierroksesta ikisuosittuun Starburst-slottiin. Ja tämä on todellakin mobiilicasinon tarjous, sillä free spins -kierrokset ovat pelattavissa vain Starburstin mobiiliversiossa. Starburstissa pääset sukeltamaan kosmiseen maailmaan, joka on pullollaan tähtitieteellisiä voittoja. Siellä perinteinen vanhanajan hedelmäpeli yhdistyy täydellisesti moderniin videokolikkopeliin luoden ainutlaatuisen pelielämyksen kaikentasoisille pelaajille!\nKlikkaa tästä Kolikkopelit.comiin ja käy lunastamassa 40 ilmaiskierrosta mobiiliin!


Tervetuloa ISYYn 9-vuotisvuosijuhlille Kuopioon 16.3.2019! [uutinen]\n28.02.2019 Leave a Comment on Tervetuloa ISYYn 9-vuotisvuosijuhlille Kuopioon 16.3.2019!\nTervetuloa juhlimaan kanssamme Itä-Suomen yliopiston ylioppilaskunnan (ISYY) 9:ttä vuosijuhlaa! Vuosijuhlaa vietetään lauantaina 16.3.2019 Original Sokos Hotel Puijonsarvessa Kuopiossa. Vuosijuhlien ohjelma Tervehdysten vastaanotto alkaa lauantaina 16.3. klo 16.30 VB-valokuvakeskuksella (Kuninkaankatu 14–16). Varaathan mahdollisen tervehdysvuoron itsellesi jo ilmoittautumisen yhteydessä. Tilaisuuden jälkeen siirrymme Original Sokos Hotel Puijonsarven juhlatila Puikkariin (Minna Canthin katu 16), jossa aloitamme juhlaillallisen klo 18. […]\nPosted in Kuopio, ISYYAvainsanat ISYY, juhla\nSmart Start -oppaat syksyllä 2021 aloittaville opiskelijoille Syksyllä 2021 alkavia opintoja varten uuden opiskelijan oppiaine- tai koulutuskohtainen materiaali (tai tieto siitä) päivittyy alla olevaan listaan oman oppiaineesi/koulutuksesi kohdalle kesäkuun 2021 lopulla. B Biologia Smart Start -opas (pdf) Biolääketiede Smart Start -opas (pdf) E Englannin kieli Smart Start -opas (pdf) Erityisopettajan koulutus Smart Start -opas (pdf) […]\nItä-Suomen yliopiston ylioppilaskunta (ISYY) [sivu]\nisyy on opiskelijoiden eli juuri sinun etu- ja palvelujärjestö! Itä-Suomen yliopiston ylioppilaskunta (avautuu uuteen välilehteen), kaikissa vähänkin vähemmän virallisissa yhteyksissä ISYY, on opiskelijoiden eli juuri sinun etu- ja palvelujärjestö. Jäseniämme ovat kaikki UEFin perustutkinto-opiskelijat alasta ja kampuksesta riippumatta sekä vapaaehtoisesti jatko-opiskelijat ja ulkomaalaiset vaihto-opiskelijat. Ylioppilaskunnan jäsenyys perustuu yliopistolakiin. Ilmoittautuessasi läsnäolevaksi yliopistoon maksat myös ylioppilaskunnan jäsenmaksun, […]\nTervetuloa perinteiseen henkilökunnan ja opiskelijoiden yhteiseen joulukahvitilaisuuteen tiistaina 3.12.2019 kello 13.00 Carelian ala-aulaan. Ohjelmassa Tervehdyssanat Rehtori Jukka Mönkkönen Kaksi tanssiesitystä, Pieni balettistudio Relevé 1. Masurkka Esiintyjät: Relevén edustusryhmä Primat (15-25 -vuotiaat) Koreografia: Hanna Renvall Musiikki: Léo Delibes 2. Marsipaani baletista Pähkinänsärkijä Esiintyjät: Relevén edustusryhmä Semit (11-16 -vuotiaat) Koreografia: Hanna Renvall Musiikki: Pjotr […]\nPerinteinen henkilökunnan ja opiskelijoiden Kuopion kampuksen joulujuhla tiistaina 17.12. klo 14.15, Snellmania SN 100 Ohjelma Tervehdyssanat rehtori Jukka Mönkkönen Lasten lauluja Haapaniemen koulun 4. musiikkiluokka johtajana Olli-Pekka Huttunen Christmas Soul Dave Forestfield & Jarkka Rissanen Yliopiston kamarikuoro johtajana Richard Nicholls Joulun sana kirkkoherra Aulikki Mäkinen Kauneimpia joululauluja säestys kanttori Jarkko Maukonen Juhlan jälkeen kahvitarjoilu, Snellmanian aulassa. […]


with love, Jenni: lauantaiaskartelut\nEilen askartelin pitkästä aikaa ja tälläista syntyi tällä kertaa. Korttipohjasta tein "kansion" ja sisäpuolelle pakkasin askartelujuttuja ja muistilappuja ja kyllä sinne kirjekin vielä mahtuu. Kävi pikku moka ja oikeasta puolesta tuli talviteemainen ja vasemmasta kesäinen. No mutta tämänhetkiset sääolosuhteet huomioonottaen tuo on varsin realistista!\nNoksuDecember 20, 2015 1:13 pmIhastuttavan hempeitä sävyjä. Suloinen tuo piparkakkutalo.ReplyDeleteRepliesJenniDecember 21, 2015 7:27 amKiitti Noksu :)DeleteReplyNoksuDecember 20, 2015 1:31 pmKiitos maittavasta viestistä. On mukava kuulla, että olen putkahtanut uniisi. Heh. :DReplyDeleteRepliesJenniDecember 21, 2015 7:27 am:DDeleteReplyNoksuDecember 21, 2015 9:11 pmÄlä revi pelihousujasi, mutta haastetta pukkaa. Blogisi on sen arvoinen seurattava, että! Käyhän kurkkaamassa projekti blogissani http://noksuko.blogspot.fi/2015/12/3-x-liebster-award.htmlReplyDeleteRepliesJenniDecember 22, 2015 7:12 amKiitti Noksu! En revi pelihousujani mutta mekon saatan repiä :DDeleteReplyViltsu MariJanuary 01, 2016 7:02 amKaunista aina piparkakkumökkiä myöten. Hyvä uutta vuotta! ReplyDeleteRepliesJenniJanuary 01, 2016 11:10 amKiitos ja samoin teille!DeleteReplyRunotyttöJanuary 16, 2016 4:18 pmVoi että rakastan sinun blogiasi! Niin inspiraatiota täynnä !! :) Aloin seurailemaan.. :)ReplyDeleteRepliesJenniJanuary 17, 2016 6:07 amKiitos tuhannesti ^__^DeleteReplyAdd commentLoad more...\nBlogia kirjoittaa Jenni, 40+ marthastewart-wannabe. Blogista löydät havaintoja arjesta, tyttöhömppää, inspiraatiota, innostumista kirppislöydöistä sekä visuaalisesti kauniina pitämiäni asioita. Tervetuloa lukemaan! S-postia voit lähettää osoitteeseen: withlovejenni♡ gmail.com\naskartele itse vihkosi!\nSain idean vihkon askarteluun Matka maailmankaikkeuteen -blogista ja suosittelen lukemaan Jeminan postauksen aiheesta. Vihkon voi ask...\npieni paketti Kata Marialle\n225 - POSTCROSSING\nLisää vain Katto Kassinen\nPikainen päivitys :)\ngenom drömmiga dammiga gamla filter\nDesigned by: Natalie Groth


Finglish by Susanna: Viikko taas kohta takana ja blogihiljaisuuden syy\nToivottavasti teillä kaikilla on ollut hyvä viikko. Meillä on ollut pari viime viikkoa hiukan poikkeuksellista menoa, kun Miehen serkku on ollut meillä kylässä. On ollut ihan mukavaa, että on ollut mukava mies ja huippukokki (!) talossa, mutta kääntöpuolena on sitten toisaalta ollut se, että meidän työhuoneemme on nyt ollut varattuna vieraan huoneena, ja jotenkin vaan bloggaaminen ei suju keittiön pöydän ääressä (vaikka töiden teko onnistui samassa paikassa ihan hyvin) saati sitten sängynpohjalla maaten (missä taas kaikenlainen nettisurffailu sujuu paremmin kuin hyvin).\nTässä siis syy normaalia hiljaisemmalle bloggaustahdille. Eiköhän tästä taas kuitenkin pian päästä takaisin normaaliin rytmiin.\nSitä ennen kuitenkin kaikille mukavaa viikonloppua ja ÄITIENPÄIVÄÄ, meillähän sitä vietettiin jo aiemmin keväällä. Huomenna lauantaina päästään taas pitkästä aikaa Miehen kanssa ihan kahdestaan illalliselle ja sunnuntaina ajattelin, että voisi olla kiva lähteä pienelle retkelle – ellen sitten innostu leipomaan, sillä bongasin taas niin ihanan ja ajankohtaisen kakkureseptin, että sitä on ihan pakko päästä kokeilemaan ja pian. Mutta näistä sitten taas lisää toisella kerralla!\nLähettänyt LifeInLondonBy Susanna klo 20:39\nBelladonna Friday, May 12, 2017 9:55:00 pm\nIhanan vihreää ja vihreää. Me ollaan viikonloppu maalla, täällä ei ole edes hiirenkorvilla vielä koivut. Scillat kukkivat, mutta muuten on vielä kovin alkuvaiheessa kevät.\nLifeInLondonBy Susanna Sunday, May 14, 2017 9:28:00 pm\nOn kyllä kauniin vehreää täällä, mutta eiköhän sielläkin ala kohta vihertää ihan kunnolla. Huomasin, että kävit jo talviturkin heittämässä, huh!


Event Travel F1 Belgian Grand Prix 25.8.2017 - 28.8.2017 - Formula 1\nLähde katsomaan Belgian Grand Prixta legendaariselle Span radalle.\nSpa on yksi legendaarisista osakilpailuista! Tunnelma on rento ja vauhti kovaa, joten paljoa enempää ei voi kisaelämykseltä vaatia. Majoitumme läheisessä Aachenin kaupungissa, josta on noin tunnin ajomatka radalle lauantaina ja sunnuntaina. Perushintaan sisältyvät Bronze liput oikeuttavat seuraamaan kisaa yleisiltä katsomoalueilta jotka on merkitty ratakarttaan vihreällä. Näillä alueilla ei ole merkittyjä istumapaikkoja, vaan kisaa seurataan seisaaltaan tai maassa istuen. Lisämaksusta on saatavilla merkityillä istumapaikoilla olevat istuinpaikat Silver ja Gold katsomoista.\nFinnairin lennot Düsseldorfiin.\nMajoitus Ibis Aachen Hauptbanhof** hotellissa Aachenissa jaetussa kahden hengen huoneessa. Majoituttaessa kahden hengen huoneessa, varauksella oltava kaksi henkilöä. Emme myy erikseen mies/naispaikkoja.\nKisaliput Bronze - katsomossa (aluelippu)\nMajoitus Ibis Styles Aachen City** hotelissa tai Novotel Aachen City**** hotellissa\nLiput muihin katsomoihin (Silver ja Gold)\nAlkaen: 1 245,00 €\nYhteensä: 1 245,00 €


Ylivoimaiset hygieniaedut ja monta muuta hyötyä\nYli vuosikymmen sitten Tetra Pak, johtava pohjoismainen nestemäisten elintarvikkeiden pakkauskoneiden valmistaja, siirtyi käyttämään ruostumattomia teräsputkia koneidensa runkorakenteissa. TetraPak luottaa Stalatuben putkien hygieenisyyteen nestemäisten elintarvikkeiden pakkauskoneissa. Jo pelkät hygieniaedut saivat yrityksen vaihtamaan hiiliteräksen ruostumattomaan teräkseen: erittäin tasaisen pintansa ansiosta se on helposti puhdistettavissa ja steriloitavissa, mikä estää tehokkaasti elintarvikkeiden bakteerikontaminaation.\nTetra Pak valitsi Stalatuben ruostumattomien teräsrakenteidensa toimittajaksi.\nHygieniaedut, taloudellinen kannattavuus ja asennuksen joustavuus olivat tärkeimmät Stalatuben tuotteiden valintaan johtaneet kriteerit.\nKäyttämällä Stalatuben ruostumattomien putkipalkkien määrämittapalvelua Tetra Pak saa monia etuja: oman työn määrä vähenee, hukan määrä vähenee, prosessi nopeutuu ja kustannukset pysyvät matalampina. Tarkkuusleikkaus ± 1 mm:n toleransseilla ja leikkaus vaadittuihin kulmiin johtaa siihen, että rungon kokoonpano voidaan aloittaa heti, kun putkipalkkitoimitus saapuu linjastojen suunnittelu- ja kokoonpanolaitokseen.\nRuostumattomasta teräksestä valmistetut ruostumattomat putkipalkit, jotka on leikattu oikeaan pituuteen suoraan Stalatuben omalla tuotantolinjalla, mahdollistavat laajan valikoiman rakenteellisia ratkaisuja. Tetra Pakin kokemuksen mukaan tämä Stalatuben kehittämä menetelmä sopiikin erityisesti nestemäisten elintarvikkeiden pakkauskoneiden suunnitteluun ja rakentamiseen.


Mielenosoitus murhaamisen puolesta? | Kullervo Kalervonpoika\n6 vastausta to “Mielenosoitus murhaamisen puolesta?”\n25.02.2008 at 9:06 am\nPitänee kommentoida, jotta onhan se islam rauhanuskonto. Periaatteessa. Käytännön toteutus on taasen ollut toinen, kuten kristinuskollakin. Islamissa vaan tuo militantti lähestymistapa on koko lailla laajemmalti levinnyt. Kuten myös kommunismi tuo tasa-arvon, vapaudesta ja veljeydestä puhumattakaan, kaikille kansalaisille. Ainakin teoriassa.\n”Haluamme julistaa kunnioitusta kaikille profeetoille.” – Tarkoitetaan Abrahamilaisia profeettoja, tällä saatiin Jesse kehiin.\nSananvapaus ei ole yksiselitteinen asia. Länsimaissa mehustellaan omalla sananvapaudella, mutta kyllä lännessäkin voi joutua vääristä mielipiteistä vankilaan. Muhammed-piirrokset kuuluvat sananvapauden piiriin, mutta esimerkiksi holokausti ei.\n25.02.2008 at 2:04 pm\nTuli mieleen, että mitähän Moskovan neuvotteluihin Paasikiveä ja Tanneria Maamme-laululla vuonna 1939 saatelleet isovanhemmat pitäisivät tällaisista mielenosoituksista Eduskuntatalon edessä?\nTaitaa olla hyvä etteivät tiedä. Ties vaikka kääntyisivät haudoissaan.\n25.02.2008 at 2:08 pm\nHenkilökohtaisesti fatwan saaneena sekä väkivallan – ja sillä uhkailun – kohteeksi joutuneena minulla on tietenkin oma mielipiteeni islamista, muslimeista ja/tai islamisteista.\nEmpiirisillä kokemuksilla kun on taipumus vaikuttaa ajatteluun.\nJuttuni pointti oli siinä, että positiivinen asia tässä mielenilmaisussa oli se, etteivät tavalliset Suomessa asuvat ja oleskelevat muslimit lähteneet joukolla tähän mukaan.\nKyllä minä taisin ymmärtää oikein tuon viittauksen profeettoihinkin… 😉 … en vaan malta olla kommentoimatta näitä hammudismeja…\nSananvapaus on – omasta mielestäni – varsin yksiselitteinen asia. Sellainen demokratia, joka ei pysty käsittelemään itselleen vihamielisiä lausuntoja ei ole demokratia.\nJa kuka on se, kuka päättää mikä mielipide on oikea ja mikä väärä?\nTällaisesta asiasta päättäjä on sensori ja suuntaa yhteistä matkaamme sinne kuuluisaan hyvillä aikomuksilla kivettyyn tiehen kohti helvettiä.\nTautofoniankin uhalla haluan – taas kerran toistaa Euroopan ihmisoikeustuomioistuimen kannan sanavapauskysymyksiin:\nMinä pidän tällaisia mielenosoituksia tarpeellisina. Ne kertovat paljon kaiken maailman hammudien todellisesta ajatusmaailmasta ja tavoitteista.\nJuuri tämän vuoksi sananvapaus on tärkeä itseisarvo demokraattisessa yhteiskunnassa.\n25.02.2008 at 4:27 pm\nPari ohimenevää kommenttia.\n1. Oletko Kullervo varma noiden julkaisemiesi kuvien tekijänoikeuksista?\n2. Mustaa huuomorintajuani hivelee tuo ensimmäinen kuva, jonka nimeksi tulisi laittaa: Ratkaisu Suomen Huutavaan Työvoimapulaan.\n25.02.2008 at 6:45 pm\nYleisenä periaatteena – siis julkisesti julkaistun materiaalin uudelleen julkaisemisen kanssa – on lähteen kertominen.\nMinustakin tuo kuva on vallan mainio.\n26.02.2008 at 10:57 pm\nJuu, olen samaa mieltä sananvapaudesta. Samaan aikaan niiden Tanskassa julkaistujen Muhammed-pommipäitten kanssa julkaistiin uutinen, jossa itävaltalainen mies tuomittiin muutamaksi vuodeksi vankeuteen holokaustin kieltämisestä. Eikä ole hirveän pitkä aika, kun Suomessa tuomittiin jumalanpilkasta oikeudessa. Sakkoihin tosin, ei sentään kuolemaan.\n25.02.2008 at 2:07 am\nKaikuja ajasta, Kullervo Kalervonpoika, Me ja muut\nAvainsanat: fundamentalismi, islam, islamistit, jyllands posten, kurt westergaard, lars vilks, mielenosoitus, pilapiirtäjän murhayritys, profeetta, ruotsi, sananvapaus, tanska, terrorismi


Juho Saari: Kuuluisan kuoleman varjo | Kirjamies\nIsojoelta kotoisin olevan Auli Kyllikki Saaren murha ei unohdu. Vuonna 1953 kotimatkallaan kadonnut nuori nainen löydettiin viiden kuukauden etsintöjen jälkeen kuolleena suohaudasta. Kuoleman oli aiheuttanut todennäköisesti isku kasvoihin, mutta tukehtumistakaan ei voitu täysin sulkea pois. Kyllikki Saaren murhasta on kirjoitettu palstametreittäin, ja viime vuosina kiinnostus on jälleen virinnyt, kun poliisin esitutkinta-aineisto on tullut julkiseksi. Toistaiseksi kuitenkin vain kaksi toimittajaa ja kaksi tutkijaa on saanut luvan käydä aineistoa läpi.\nYksi tutkijoista on sosiologi Juho Saari (ei sukua), jonka kirja Kuuluisan kuoleman varjo keskittyy siihen, miksi Kyllikki Saaren murha ei unohdu. Kysymys ei ole mitenkään kovin monimutkainen, ja vastaukseenkin riittää itse asiassa muutama lause, kuten Saari itsekin kirjassaan toteaa. Suurin osa kirjasta koostuukin murhasta ja sen tutkinnan käänteiden huolellisesta perkaamisesta. Saaren kirja on perusteellinen esitys koko Suomea järkyttäneestä tapahtumasta ja tarjonnee uutta tietoa myös niille, jotka ovat kuulleet ja lukeneet aiheesta omasta mielestään kaiken.\nTästä suohaudasta Kyllikki Saaren ruumis löydettiin 11.10.1953. Kuva: Lehtikuva / Wikimedia Commons.\nKirja jakaantuu johdantolukuun ja seitsemään eri käsittelylukuun. Keskeiset käsitteet, kuten kollektiivinen muisti, avataan lukijalle seikkaperäisesti. Pääasiassa kirjan alkupuolelle sijoittuvat teoreettiset osuudet tuntuvat kuitenkin raskailta ja irrallisilta, minkä lisäksi ne antavat kirjalle akateemisen opinnäytteen sävyn. Paikoin tuntuu siltä, että teoreettinen apparaatti on mukana vain siksi, että kirjailija on halunnut osoittaa omaa oppineisuuttaan. Esimerkiksi:\nTeoreettisesti teoksessa korostuvat makrotason ilmiöiden mikrotason perusteita luovat tapahtumaketjut ja valikoitumismekanismit.\nJos teoreettiset osuudet sivuuttaa, niin suurin osa kirjasta on sujuvaa asiatekstiä, jota lukee varsin mielellään. Pakostakin tämä herättää kysymyksen, olisiko teoreettiset pohdinnat voinut mahdollisesti jättää johonkin toiseen teokseen tai olisiko niitä voinut kytkeä vahvemmin kirjan aiheeseen.\nMurhaajan nimeä ei tästä(kään) kirjasta löydy, minkä lisäksi Saari käsittelee aihetta hyvin sensitiivisesti. Keskeisiä henkilöitä ei mainita nimeltä, sillä nimien tuntemus ei ole tapahtumien käänteiden kannalta oleellista. Lisäksi ratkaisemattoman rikoksen tapauksessa on aina vaarana, että syyttömät ihmiset tai heidän sukulaisena leimataan tai liitetään jollakin tavalla murhaan, johon heillä ei ollut osaa eikä arpaa. Ratkaisu on perusteltu, joskin keskeisten epäiltyjen nimet saa kyllä selville vaikkapa Susanna Reinbothin Helsingin Sanomiin kirjoittamista artikkeleista tai Wikipediaa selailemalla.\nKuvitusta kirjassa on vain nimeksi, mikä tuntuu hieman oudolta, sillä erilaisilla kuvilla on ollut merkittävä vaikutus siihen, että Kyllikki Saaren murha on iskostunut osaksi suomalaisten kollektiivista muistikarttaa. Viimeistä lukua Saaren murhassa ei kuitenkaan ole kirjoitettu, sillä myöhemmin tänä vuonna populaarihistorioitsija Teemu Keskisarja julkaisee aiheesta oman kirjansa.\nMitä muut ovat sanoneet samasta teoksesta\n"Kuuluisan kuoleman varjoakin tullaan varmasti arvioimaan osana tulevaisuuden akateemista tutkimusta. Siinä se tulee olemaan tärkeä merkkipaalu." – Sinisten ajatusten hautausmaa\n"Akateeminen sanasto ja termien pyörittely voivat rajata lukijakuntaa, mikä on sääli." – Janica Brander / Kulttuuritoimitus\n"Lukiessani yllätyin siitä, miten paljon nautin tämän teoksen lukemisesta." – Kirjakaapin avain\nArvio on julkaistu aiemmin lyhennettynä Voima-lehden numerossa 2/2021 ja Voima-lehden verkkoversiossa.\nhenkirikos kyllikki saari muistaminen muisti murha rikoshistoria true crime\n← Maria Mäkelä ym. (toim.): Kertomuksen vaarat\nGe Fei: Näkymättömyysviitta →


Sdp haastaa hallituksen yhteiskuntasopimuksen | Sdp | HS\nSdp haastaa hallituksen yhteiskuntasopimuksen\nSdp pitää työajan pidennystä myrkkynä sisämarkkinoille\nMarja-Leena Kotimäki (vas.) ja Maija Sihvonen neuvoivat Jyväskylässä Sdp:n puheenjohtaja Antti Rinnettä panostamaan yhteispeliin.\nSdp vastustaa yhteiskuntasopimusneuvotteluissa esillä ollutta työaikojen pidentämistä. Sdp:n puheenjohtajan Antti Rinteen mukaan vain hintakilpailukykyyn tuijottaminen ei saa Suomen taloutta kuntoon.Myös SAK on ilmoittanut, ettei se ole valmis neuvottelemaan kokonaistyöajan pidennyksestä.\nSdp vaatii ensisijaisesti toimia työllisyysasteen parantamiseksi."Olemme samaa mieltä, että kilpailukykyä pitää parantaa, mutta keinot ovat väärät", Sdp:n eduskuntaryhmän puheenjohtaja Antti Lindtman sanoi."Kaikki palkanalennukset olisivat myrkkyä kotimarkkinoille – kuin ampuisi itseään jalkaan."Rinne kertoi, että Sdp aikoo tehdä oman yhteiskuntasopimuksen, johon se kutsuu mukaan työmarkkinoiden lisäksi pienet ja keskisuuret yritykset, eläkeläiset, työttömät ja lapsiperheet."Kaikki, joita hyvinvointivaltion kehittäminen ja vahvistaminen kiinnostaa", Rinne sanoi puhuessaan puolueen eduskuntaryhmän työvaliokunnan kokouksessa tiistaina Jyväskylässä.Tavoitteena on synnyttää laaja yhteiskunnallinen keskustelu. Se alkaisi syyskuussa pääkaupunkiseudulla pidettävässä tilaisuudessa, johon Sdp kutsuu eri kansalaisjärjestöjä. Sen jälkeen keskusteluja jatketaan eri puolilla maata.Keskustelunavaus on Rinteen mukaan myös osa Sdp:n uudistamista. Puolue haluaa näin lähestyä kansaa. Keskustelujen pohjalta Sdp aikoo esittää hallitukselle asioita, jotka pitäisi liittää yhteiskuntasopimukseen. Ne koskisivat esimerkiksi perhepolitiikkaa ja yrittäjyyttä.Rinne moitti hallituksen käynnistämiä neuvotteluja yhteiskuntasopimuksesta liian suppeiksi. "Sinällään on hienoa, että hallitus tunnustaa kolmikantaisen yhteistyön, mutta Suomi ja suomalaiset tarvitsevat nyt laajempia ratkaisuja ja laajempaa yhteistyötä."Sdp:n tavoite yhteiskuntasopimukselle olisi työllisyyden suhteen sama kuin hallituksella eli 110 000 uutta työpaikkaa vuoteen 2019 mennessä. Samassa ajassa pitkäaikaistyöttömien määrä pitäisi puolittaa.Sdp haluaa ratkaisuja myös koulutustason nostosta, työelämän laadun parantamisesta ja eriarvoisuuden kasvun pysäyttämisestä. Rinteen mukaan suomalaisten koulutustaso laskee tulevina vuosina muun muassa siksi, että hallitus aikoo vähentää maisteritutkintojen määrää.Rinne suuntasi kritiikkiä erityisesti perussuomalaisten suuntaan. "Perussuomalaisten on aika osoittaa, että köyhän kansan asia on todella myös heidän asialistallaan", Rinne sanoi."Nyt veri punnitaan, Timo Soini!"Jaana Savolainen HSJyväskylä\nSdp vastustaa yhteiskuntasopimusneuvotteluissa esillä ollutta työaikojen pidentämistä. Sdp:n puheenjohtajan Antti Rinteen mukaan vain hintakilpailukykyyn tuijottaminen ei saa Suomen taloutta kuntoon.Myös SAK on ilmoittanut, ettei se ole valmis neuvottelemaan kokonaistyöajan pidennyksestä.Sdp vaatii ensisijaisesti toimia työllisyysasteen parantamiseksi."Olemme samaa mieltä, että kilpailukykyä pitää parantaa, mutta keinot ovat väärät", Sdp:n eduskuntaryhmän puheenjohtaja Antti Lindtman sanoi."Kaikki palkanalennukset olisivat myrkkyä kotimarkkinoille – kuin ampuisi itseään jalkaan."Rinne kertoi, että Sdp aikoo tehdä oman yhteiskuntasopimuksen, johon se kutsuu mukaan työmarkkinoiden lisäksi pienet ja keskisuuret yritykset, eläkeläiset, työttömät ja lapsiperheet."Kaikki, joita hyvinvointivaltion kehittäminen ja vahvistaminen kiinnostaa", Rinne sanoi puhuessaan puolueen eduskuntaryhmän työvaliokunnan kokouksessa tiistaina Jyväskylässä.Tavoitteena on synnyttää laaja yhteiskunnallinen keskustelu. Se alkaisi syyskuussa pääkaupunkiseudulla pidettävässä tilaisuudessa, johon Sdp kutsuu eri kansalaisjärjestöjä. Sen jälkeen keskusteluja jatketaan eri puolilla maata.Keskustelunavaus on Rinteen mukaan myös osa Sdp:n uudistamista. Puolue haluaa näin lähestyä kansaa. Keskustelujen pohjalta Sdp aikoo esittää hallitukselle asioita, jotka pitäisi liittää yhteiskuntasopimukseen. Ne koskisivat esimerkiksi perhepolitiikkaa ja yrittäjyyttä.Rinne moitti hallituksen käynnistämiä neuvotteluja yhteiskuntasopimuksesta liian suppeiksi. "Sinällään on hienoa, että hallitus tunnustaa kolmikantaisen yhteistyön, mutta Suomi ja suomalaiset tarvitsevat nyt laajempia ratkaisuja ja laajempaa yhteistyötä."Sdp:n tavoite yhteiskuntasopimukselle olisi työllisyyden suhteen sama kuin hallituksella eli 110 000 uutta työpaikkaa vuoteen 2019 mennessä. Samassa ajassa pitkäaikaistyöttömien määrä pitäisi puolittaa.Sdp haluaa ratkaisuja myös koulutustason nostosta, työelämän laadun parantamisesta ja eriarvoisuuden kasvun pysäyttämisestä. Rinteen mukaan suomalaisten koulutustaso laskee tulevina vuosina muun muassa siksi, että hallitus aikoo vähentää maisteritutkintojen määrää.Rinne suuntasi kritiikkiä erityisesti perussuomalaisten suuntaan. "Perussuomalaisten on aika osoittaa, että köyhän kansan asia on todella myös heidän asialistallaan", Rinne sanoi."Nyt veri punnitaan, Timo Soini!"Jaana Savolainen HSJyväskylä


Eräs poiminta kuva-arkistosta\nLähettänyt Varkauden museot kesäkuuta 24, 2021\nJulkaisusta puuttui kuva jo puretusta tehdasalueella sijainneesta entisestä myllyrakennuksesta (Rak. aika 1924 suunnittelija Karl Lindahl). Sieltä on moni tehtaan työntekijä aikoinaan jauhonsa hakenut. Ennen purkua entinen mylly toimi korjausverstaana ja inventointikortista saamme tietää rakennuksen olleen keltainen. Liekö monellakin tämä rakennus vielä muistissa, koska purku sijoittuu jonnekin vuosituhannen vaihteeseen?\nRakennusinventointikuva 1995. Varkauden museot / Tommi Tavi. Ilford XP2 35mm kromogeeninen värinegatiivi. Digitoinnin jälkeen positiiviksi käännettynä.\nViimein kuva löytyi arkistosta. Vuonna 1995 35mm filmille kuvattujen mustavalkoisten rakennusinventointikuvien joukosta. Seuraavana oli tietysti vuorossa negatiiviliuskan esille ottaminen digitointia varten. Tässä vaiheessa jo katselin hieman kieroon negatiivin värisävyä. Suhteellisen nopeasti mieleen juolahti omat kokeiluni kromogeenisellä mustavalkofilmillä joskus opiskeluaikoina. Aavistus osoittautui oikeaksi filmimateriaalin ollessa Ilfordin XP2:sta, joka on C41-väriprosessissa kehitettävä ”neutraalisävyinen (harmaasävyinen) värinegatiivifilmi”.\nSama kuva kuin edellä, mutta negatiivina. Kromogeenisen mustavalkofilmin sävy näkyy kuvassa.\nC41-prosessi oli perustana nopeassa koneellisessa värifilmin kehityksessä, jota tarjottiin kuluttajille laajasti helppona ja nopeana tapana saada esimerkiksi niin sanotut kymppikuvat. C-41 prosessi kehitettiin Kodakin toimesta vuonna 1972. Moni muistaa varmastikin kuvapussit, joissa filmit lähetettiin kehitettäväksi ja kymppikuvat saapuivat takaisin postissa. Tämä kuvanvalmistus ja toimitusjärjestelmä on peräisin 1970-luvulta ja käytössä edelleen.\nTätä ennen en valokuva-arkistossa ollut nähnyt kromogeenista mustavalkofilmiä, joten materiaali pitää huomioida uutena muiden joukossa. Materiaalin säilyvyydestä en vielä toistaiseksi ole löytänyt kuin arveluita.\nAlla oleva kuva havainnollistaa rajatun alueen sisäpuolelle jäävän myllyrakennuksen sijainnin. Alkuperäisen 13x18 cm lasinegatiivin on valottanut Ivar Ekström Ämmäkosken partaalta Päiviönsaareen päin vuosien 1924-1930 välisenä aikana. Kuvaamiseen käytetyt materiaalit ja välineet ovat kokeneet kuvien valmistusvälin aikana monenlaisia muutoksia.\nVarkauden museon kuva-arkisto, A. Ahlström osakeyhtiön kokoelma / Ivar Ekström. Hopealasinegatiivi 13x18 cm. (Kuvaa on käsitelty havainnollistamisen parantamiseksi).\nIvar Ekströmin vanhoja valokuvausvälineitä on nähtävillä Varkauden museoiden Teollisuuden tekijät - Metsäkansa näyttelyssä ja kesäaikaanhan (1.6.-15.8.2021) on mahdollisuus käydä näyttelyissä myös lauantaisin!\nTunnisteet: digitointi Karl Lindahl materiaalit Metsäkansa rakennukset valokuva-arkisto valokuvaajat Varkauden museot\nMuuttuva maailma ja vaihtuva Varkaus\nFlickan från Björnskog ja muita ihmisenkuvia Varka...


Tietosuojaseloste - SPEK\nRatamestarinkatu 11, 00520 HELSINKI, puh. 040 774 2992\nSPEK Uutiskirjeen tilaajarekisteri\nTilaajien tiedot kerätään spek.fi-sivuston yhteydessä kaavakkeella. Kaavakkeen tiedot päivitetään uutiskirjesovellukseen. Rekisteröinti perustuu rekisterinpitäjän ja rekisteröityjen väliseen asialliseen yhteyteen (HetiL 8 § 5 kohta).\nUutiskirjeen tilaaja syöttää tietonsa spek.fi-sivuilla olevaan kaavakkeeseen, tiedot siirretään uutiskirjeen tilaajarekisteriin ja niitä käytetään SPEKin toiminnasta ja koulutuksesta tiedottamiseen. Jokaisessa uutiskirjeessä on mahdollisuus peruuttaa tilaus.\nJokaisella on oikeus tarkastaa henkilörekisteriin talletetut tietonsa. Rekisteröity voi tehdä tarkastuspyynnön sähköpostilla osoitteeseen spekinfo@spek.fi.\nJokaisella on oikeus vaatia rekisterissä olevan virheellisen tiedon korjaamista. Tiedon korjaamispyynnön voi tehdä sähköpostilla osoitteeseen spekinfo@spek.fi.


THL: Koronaepidemia lisäsi väkivaltaa vauvaperheissä ja puolisoiden riitoja - MTVuutiset.fi\nSaija vastaa työkseen perheväkivaltaa kokevien auttavaan puhelimeen.\nJulkaistu 21.01.2021 15:24 (Päivitetty 21.01.2021 16:00 )\nKoronaepidemia on lisännyt puolisoiden ristiriitoja perheissä Suomessa. Terveyden ja hyvinvoinnin laitoksen THL:n mukaan asia käy ilmi tutkimustiedoista.\nKoronan aiheuttamat puolisoiden erimielisyydet lisäsivät väkivaltakokemuksia vauvaperheissä. Väkivallan todennäköisyyttä nosti se, että sekä puolisoiden välinen läheisyyden tunne että arjessa jaksaminen ovat heikentyneet pandemian aikana.\nLähisuhdeväkivallan auttavan puhelimen Nollalinjan puhelumäärät nousivat ennätyskorkealle valmiuslain voimassaolon päättymisen jälkeen kesällä. Tämä voi THL:n mukaan johtua keväällä kasautuneesta avun tarpeesta. Puheluiden määrä jatkoi kasvua loppuvuoden aikana.\n– Tavallisimmin vastaajat kertoivat, että puoliso oli nimitellyt heitä lannistaakseen tai nöyryyttääkseen. Toiseksi yleisimpiä olivat fyysisen tai taloudellisen väkivallan kokemukset. Tutkimustulosten pohjalta ei voi kuitenkaan päätellä, onko väkivalta alkanut epidemian aikana vai sitä ennen, arvioi THL:n erikoistutkija Maaret Vuorenmaa tiedotteessa.\nLue myös: Henkirikosten määrä lisääntyi selvästi viime vuonna: "Henkirikosten torjunnassa ollaan epäonnistuttu"\nNollalinjalle soitettiin viime vuonna yli 19 000 puhelua. Kasvua edellisvuodesta oli liki kolmasosa.\nValmiuslain voimassaolon aikana väkivallan tekijäksi ilmaistiin entistä useammin puoliso.\n– Tämä voi liittyä muiden sosiaalisten suhteiden vähenemiseen sekä kumppanin kanssa vietetyn ajan lisääntymiseen. Sukulaisten tai entisten seurustelukumppanien osuus väkivallan tekijänä puolestaan laski valmiuslain voimassaolon aikana, toteaa erikoistutkija Anniina Kaittila Turun yliopistosta tiedotteessa.\nTHL:n nyt julkistamat tiedot perustuvat Koronapandemian vaikutukset lähisuhdeväkivallan kokemuksiin ja palveluiden käyttöön (KOVÄ) -tutkimushankkeeseen sekä FinLapset-kyselytutkimuksen väliaika-aineistoon.\nFinLapset-kyselyyn vastasi maalis-elokuussa lähes 8 200 vanhempaa. Tässä kyselyssä runsas kymmenes vastaajista kertoi kokeneensa vähintään yhtä kysyttyä parisuhdeväkivallan muotoa 12 viime kuukauden aikana.\nJuttua päivitetty kauttaaltaan 21.1.2021 klo 16.00.\nLue myös: Suomessa tuli viime vuonna ilmi 91 henkirikosta – määrä kasvoi edellisvuodesta neljänneksellä\nVäkivalta Koronavirus THL Kotimaa\nEduskunta etsii VTV:lle uutta pääjohtajaa Tytti Yli-Viikarin paikalle – hakuilmoitus julkaistiin netissä, nämä ovat vaatimukset\nKuninkaalliset muistelevat prinssi Philipiä uutuusdokumentissa – kaksi henkilöä loistaa poissaolollaan\nMTV seuraa koronatilannetta: Kaksi kolmesta 12 vuotta täyttäneistä saanut toisen rokotteen\nJenkkejä varoitellaan: Älä pysäköi tätä sähköautoa lähelle muita ajoneuvoja tai rakennuksia\nNHL:n ikäpresidentti Zdeno Chara jaksaa painaa – ympyrä sulkeutuu uudessa seurassa: "Kuka olisi tiennyt, että näin käy"


WiseApp-Mobiiliapplikaatio | Wisenetwork\nMobiiliapplikaatio on pääasiassa älypuhelimille ja tableteille suunniteltu sovellus, joka tuo säännöllisille käyttäjille lisäarvoa. Applikaatio mahdollistaa yleensä puhelimen kameran ja GPS-paikannuksen hyödyntämisen ja siten myös paikkatietoon perustuvan markkinoinnin.\nWise-järjestelmässä applikaatio on kiinteä osa järjestelmäkokonaisuutta. WiseApp hyödyntää samaa artikkelihallintaa kuin kotisivut, eikä erillistä julkaisujärjestelmää tarvita. Applikaatio tukee monikanavaista viestintää ja auttaa yrityksiä tavoittamaan asiakkaansa paikkatietoa hyödyntäen sekä tarjoamaan heille lisäarvoa esimerkiksi push-viestien ja reaaliaikaisen tulospalvelun avulla. WiseNetworkin toteuttamat applikaatiot toimivat sekä IPhone- että Android-laitteissa.\nWiseNetwork Oy:n toteuttamat Liiga-joukkueiden applikaatiot (Ässät,Saipa, Jukurit, Pelicans) ovat saaneet erinomaiset arvosanat sovelluskaupoissa!\nWiseApp - Energiayhtiöille\nApplikaatiolla asiakasuskollisuutta. Sisältö appiin ohjataan WiseCMS-julkaisujärjestelmän avulla. Kaikki applikaatiossa tehdyt aktiviteetit tallentuvat asiakashistoriaan ja eri toiminnallisuuksien analytiikkaan.\nAsiakascase: HC Ässät Pori Oy ja WiseApp\nPorin Ässät on pitkään ollut WiseNetworkin asiakkaana ja heidän kanssaan järjestelmään ollaan kehitetty paljon ominaisuuksia urheiluliiketoiminnan tarpeisiin. Joukkueen mobiiliapplikaatio rakennettiin elävöittämään ottelutapahtumia sekä tukemaan paikkaan sidottua markkinointia ja luomaan lisäarvoa erityisillä sisällöillä, jotka ovat saatavilla vain applikaation kautta.\nApplikaatiossa hyödynnetään Ässien Wise-järjestelmällä tuotettuja sisältöjä. Lisäksi sillä toteutetaan ottelutapahtumissa erilaisia kilpailuja sekä gallupeja, joiden tuloksia voidaan seurata reaaliaikaisesti jäähallin mediakuutiolta. Applikaatio on mahdollistanut myös uusia sähköisen näkyvyyden palveluita yhteistyökumppaneille sekä paikkatietoon perustuvia tarjouksia applikaation ladanneille.\nÄssät -App on saatavilla Play -kaupasta ja AppStoresta! Lataa ja tutustu!


Puutavaralajit | Metsäkurssi\nPuukaupassa yleisiä tavaralajeja ovat kuitu, tukki ja energiapuu. Kuitu ja tukki jaetaan yleensä puulajeittain eri tavaralajeihin. Tukkipuut jaetaan edelleen eri tavaralajeiksi laadun ja koon mukaan. Energiapuutavaralajeja ovat kannot, latvusmassa, ranka ja kokopuu. Nykyään kuitupuuksi luokiteltua puuta korjataan usein myös energiapuuna.\nKuitupuut menevät joko kemiallisen tai mekaanisen sellun valmistukseen. Lehti- ja havupuuselluista valmistetaan erilaisia paperi-, kartonki ja pahvilaatuja sekä pakkausmateriaaleja ja muoveja korvaavia tuotteita. Tukit jatkavat matkaansa sahoille tai vaneritehtaille. Erilaisia sahatavaroita, kuten lautoja, vaneria ja levyjä, voidaan käyttää sellaisenaan esimerkiksi rakentamisessa. Jatkojalostettuina näistä saadaan hiomotuotteita, liimapuupalkkeja ja huonekaluja.\nEnergiapuu käytetään erilaisten energiamuotojen valmistukseen, kuten lämmöksi tai biopolttoaineeksi. Puuperäisistä aineista, sellu mukaan lukien, valmistetaan myös lääkkeitä, vaatteita, pesuaineita ja ruuissa olevia aineksia. Lisäksi puumateriaalin käytön mahdollisuudet ja ideat kasvavat jatkuvasti.\nPuunrungoista katkotaan ja karsitaan tukki-, kuitu- ja energiapuuta, puun koon ja laadun mukaan.\nEdellinen sivu: Puukauppa ja puunkorjuu\nSeuraava sivu: Metsien suojelu


Oulun Sää | Uutiset Yle Areena\nOulun ja Pohjois-Karjalan pohjoisosan välisen linjan eteläpuolella lunta oli harvinaisen tai poikkeuksellisen vähän,\nLämpötilat kohoavat etelässä päivisin plus viiden asteen tuntumaan, Oulun korkeudella nollan tienoille, kertoo päivystävä.\nSadealue ulottunee noin Oulun korkeudelle. Noilla seuduilla lumipeite saa täydennystä. Lumiraja tuskin muuttuu Mustalan.\nJopa läpivirtausjärvien kuten Kuloveden, Rautaveden ja Liekoveden vähäisillä jäillä Pirkanmaalla riitti lauantaina kulkijoita.\nTulevan viikon sää näyttäisi suosivan hiihtolomalaisia, sillä ainakin alkuviikoksi on luvassa kirkkaita pakkaspäiviä ja.\nMökit Kalajoki kalajoen hiekkasärkät majoitus Lyhennetty Työaika Kalpan Pelit Liiga ja Korisliiga tiedottavat myöhemmin, miten loppukauden pelit pelataan, vai pelataanko lainkaan. Katja Juurikko KooKoo. 1800 Luku Pelätty S-sana teki paluun – Miksi sosialismi on kirosana. – 1800- ja 1900-lukujen vaihteessa kapitalismi oli siis kriisissä Yhdysvalloissa, mutta tilanne ratkaistiin poliittisesti eri. On tiedettävä, on muistettava. Sen osoitti köyhä\nNollaraja kulkee ensi viikolla suunnilleen Oulun korkeudella, mutta esimerkiksi maanantaina huomattavasti korkeammalla. Öisin.\nLyssna på Radio Suomen Aamu: Oulu – Oulun aamu. Sää i Yle Arenan. Arenan är Finlands största tjänst för webb-tv och -radio.\nLyhennetty Työaika Kalpan Pelit Liiga ja Korisliiga tiedottavat myöhemmin, miten loppukauden pelit pelataan, vai pelataanko lainkaan. Katja Juurikko KooKoo. 1800 Luku Pelätty S-sana teki paluun – Miksi sosialismi on kirosana. – 1800- ja 1900-lukujen vaihteessa kapitalismi oli siis kriisissä Yhdysvalloissa, mutta tilanne ratkaistiin poliittisesti eri. On tiedettävä, on muistettava. Sen osoitti köyhä kulkuri Matti Pohto, joka keräsi\nOulun yliopistollisen sairaalan yhteispäivystys on auki 24/7. Soita päivystyksen puhelinneuvontaan 08 315 2655 aina ennen yhteispäivystykseen hakeutumista. Puhelimeen vastaa sairaanhoitaja, joka arvioi, onko vamma tai vaiva sellainen, että se on hoidettava kiireellisesti päivystyksessä,\nKärppien ja KooKoon välisen jääkiekkoliigan pelin jälkeen Oulun jäähallissa raikuivat vierasjoukkueen voitonlaulut. KooKoon.\nOulun sää. Oulun lämpimin kuukaisi on heinäkuu ja vähiten sateisin kuukausi on huhtikuu. Lämpötilan ja sademäärien perusteella parasta matkustusaikaa on heinäkuu. Tilastotietoa Oulun säästä eri kuukausina. Kuukausi Päivän keskiarvo °C\nSiitä hyötyisit sinä, me muut ja Oulun ilmapiiri. Ei kukaan jaksa lukea loputonta valitusta milloin mistäkin, en ainakaan.\nMoro Lyhennetty Työaika Kalpan Pelit Liiga ja Korisliiga tiedottavat myöhemmin, miten loppukauden pelit pelataan, vai pelataanko lainkaan. Katja Juurikko KooKoo. 1800 Luku Pelätty S-sana teki paluun – Miksi sosialismi on kirosana. – 1800- ja 1900-lukujen vaihteessa kapitalismi oli siis kriisissä Yhdysvalloissa, mutta tilanne ratkaistiin poliittisesti eri. On tiedettävä, on muistettava. Sen osoitti köyhä kulkuri Matti Pohto,


Keho ja mieli tasapainoon – turkulainen Asta vaihtoi ompelu- ja myyntityöt hoitoalaan - Työelämä - Turun Sanomat\nKeho ja mieli tasapainoon – turkulainen Asta vaihtoi ompelu- ja myyntityöt hoitoalaan\n– Olen opetellut suojaamaan itseäni. Nykyään asiakkaiden murheet jäävät hoitohuoneeseen, Asta Haavisto sanoo.\nEnsimmäinen vyöhyketerapiahoito pani liikkeelle muutoksen, joka sai Asta Haaviston vaihtamaan ompelu- ja myyntityöt hoitoalaan. Vyöhyketerapiasta tuli uusi työ sekä keino hoitaa omaa ja perheen hyvinvointia.\nMuun muassa kiireinen ja stressaava elämä, istumatyö, ruuhkavuodet ja vaihdevuodet aiheuttavat monenlaisia mielen ja kehon ongelmia, kuten stressiä, unettomuutta, suolisto-ongelmia, päänsärkyä, migree...


Cheek videohaastattelu, osa 1 – Stara\nCheek videohaastattelu, osa 1\nStaraTV Viihde 24.7.2010, 9:00 · Stara.fi\nTampereella juhlittiin viime viikolla Suomen suurin kaupunkifestivaali Tammerfest, jossa lavalle nousi lukuisten muiden kotimaisten artistien ja bändien lisäksi myös hiphop-tähti Cheek. Viihdelehti Stara vei miehen Pyhäjärven laineille haastateltavaksi.\nCheek, eli Jare Henrik Tiihonen, kertoo haastattelussa uuden albuminsa totutusta poikkeavasta julkaisuaikataulusta ja uuden materiaalinsa tyylistä. Lisäksi kesän ajan studiossa materiaaliaan työstänyt Cheek kertoo uudesta Jippikayjei (Sä tsiigaat voittajaa) -singlestään ja sen musiikkivideon kuvauksista Lahdessa sekä valottaa hieman kuinka hän ehtii tehdä parhaimmillaan jopa 160 keikkaa vuodessa. Tämä on ensimmäinen osa kaksiosaisesta haastattelusta.


PENTIK - Koripunos Tabletti - Keittiötekstiilit - Tekstiilit\nValkoinen 35x45 cm\nHarmaa 35x45 cm\nMusta 35x45 cm\nVaaleanvihreä 35x45 cm\nPunainen 35x45 cm\nValkoinen Koripunos-tabletti on kooltaan 35x45 cm ja sen materiaali on helppohoitoista polyesteri-PVC-sekoitetta. Tabletissa on kaunis, koripunosta muistuttava kuvio. Tabletin voi pestä käsin.\nHarmaa Koripunos-tabletti on kooltaan 35x45 cm ja sen materiaali on helppohoitoista polyesteri-PVC-sekoitetta. Tabletissa on kaunis, koripunosta muistuttava kuvio. Tabletin voi pestä käsin.\nMusta Koripunos-tabletti on kooltaan 35x45 cm ja sen materiaali on helppohoitoista polyesteri-PVC-sekoitetta. Tabletissa on kaunis, koripunosta muistuttava kuvio. Tabletin voi pestä käsin.\nVaaleanpunainen Koripunos-tabletti on kooltaan 35x45 cm ja sen materiaali on helppohoitoista polyesteri-PVC-sekoitetta. Tabletissa on kaunis, koripunosta muistuttava kuvio. Tabletin voi pestä käsin.\nVaaleanvihreä Koripunos-tabletti on kooltaan 35x45 cm ja sen materiaali on helppohoitoista polyesteri-PVC-sekoitetta. Tabletissa on kaunis, koripunosta muistuttava kuvio. Tabletin voi pestä käsin.\nSyvänpunaisilla Koripunos-tableteilla katat klassisen kauniin joulupöydän. 35x45 cm kokoinen tabletti on 60 % polyesteria ja 40 % PVC:tä. Käsinpesu.


Kaunis iho kumpuaa suolistosta – Minska\nSyö itsellesi kaunis iho\nPystymme vaikuttamaan ihon kuntoon ruokavaliollamme aivan ratkaisevasti. Jos kärsit aknesta, liian herkästä ihosta, ennenaikaisesti vanhenevasta ihosta, kuivasta ihosta tai atooppisesta ihosta, on kaikkiin apua saatavilla jokaisen haarukallisen avulla. Matkasi kauniiseen ihoon alkakoon!\n"Ruokavalion suhteen kannattaa huomioida sekä ravinnon sisältämät rasvahapot, vitamiinit, hivenaineet ja antioksidantit, mutta myös ruoka-aineiden vaikutus suolistoon."\nRuokavalio kannattaa painottaa kasviksiin. Kasvisten määrää voi lisätä helposti korvaamalla viljoja kasviksilla, tekemällä pääaterian kylkeen värikkään salaatin, pyöräyttämällä marja- ja vihersmoothieita välipalaksi ja lisäämällä marjoja puuron päälle.\nKasvikunnasta saadaan hurjat määrät ihoa suojaavia antioksidantteja, jotka näkyvät niissä erilaisina väreinä. Valitse siis värikästä ruokaa mahdollisimman laajasta kirjosta kasviksia. Nämä polyfenolit ruokkivat myös suoliston hyviä bakteerikantoja.\nTerveelliset rasvahapot ovat tärkeitä kaikkien solujen uudistumiselle ja tasaiselle hormonitoiminnalle. Solukalvot koostuvat pitkälti rasvahapoista ja elimistö tarvitsee laadukkaita rasvahappoja jotta solukalvot, myös ihossa, muodostuvat joustaviksi ja toimiviksi. Valitse ruokavalioosi kylmäpuristettuja öljyjä ja säilytä ne oikein, jotta ne säilyvät tuoreina. Hampunsiemen- ja kurpitsansiemenöljyt sisältävät Omega 3 -rasvahappoja ja oliiviöljy runsaasti polyfenoleita, joita suolistobakteerit pystyvät käyttämään ravinnokseen. Syö myös tuoreita pähkinöitä ja siemeniä ja liota ne mielellään yön yli, jotta saat niiden sisältämät hivenaineet parhaiten talteen. Kala ja kalaöljy sisältävät runsaasti Omega 3 -rasvahappoja, jotka vähentävät hiljaista tulehdustilaa – tilaa, joka voi vallita myös ihossa. Erityisesti atoopikon kannattaa lisätä Omega 3 -rasvojen saantiaan, sillä heillä näiden rasvahappojen tarve voi olla suurempi.\nAsidofilus- ja bifidobakteerikantoja sisältäviä probiootteja kannattaa kokeilla pitkäjänteisesti ruokavaliohoidon ohella.\nKasvikset ja marjat ovat tärkeitä myös kuitujen saannin näkökulmasta. Erilaiset kuidut näistä lähteistä, kuten myös kohtuumäärästä täysjyväviljaa, ruokkivat suoliston hyviä bakteerikantoja ja siten auttavat myös ihon kuntoa pysymää hyvänä. Liiallista viljojen ja hedelmien syöntiä kannattaa välttää, sillä liiallinen määrä hiilihydraatteja nostaa voimakkaasti verensokeria ja siten insuliinihormonitasoa. Tämä voi lisätä tulehdustilaa.\nHapatetut ruuat, kuten perinteinen hapankaali, on hyvin suositeltava lisä ruokavalioon. Hapatetut tuotteet sisältävät erilaisia maitohappobakteereita, jotka hapattavat eli fermentoivat tuotteen. Niistä on suurta hyötyä suoliston mikrobikannan tukena. Huomioi, että hapatettuja tuotteita ei pidä kuumentaa, jotta hyödylliset bakteerit eivät kuole.\n"Hyvä ravinto on loistava lääke, mutta huono ruokavalio voi heikentää ihon kuntoa ja edistää suoliston epäedullisia bakteerikantoja."\nTeollisesti käsitellyt rasvat eivät sisällä luonnollisia E-vitamiineja ja antioksidantteja ja niiden syöminen hivenaineköyhän ruuan mukana voi heikentää ihon kuntoa. Osittain kovetettu kasvirasva on pahin tällaisista rasvoista, sillä sen on todettu lisäävän tulehdustilaa, mutta kannattaa pääsääntöisesti välttää kaikkia rasvoja, jotka eivät ole selvästi käsittelemättömässä muodossa. Kun tekee itse ruokansa, voi valita aina laadukkaita rasvoja.\nSokeria ja nopeasti sokeroituvia, nopeita hiilihydraatteja kannattaa välttää kaikissa muodoissaan. Erityisesti teolliset sokerit, kuten valkaistu sokeri ja glukoosisiirappi ovat haitallisia ja ne ovat omiaan lisäämään tulehdustilaa. Liika sokeri myös ruokkii haitallisia bakteerikantoja suolistossa.\nMakeutukseen voi käyttää pieniä määriä hunajaa ja vaikkapa taateleita, joissa on myös terveydelle edullisia aineita. Herkuksi voi valita kohtuumäärin laadukasta luomulaatuista tummaa suklaata.\nSuoliston ja ihon yhteys\nTieto suoliston merkityksestä ihon kuntoon on lisääntynyt hurjaa vauhtia. Puhutaan suoli-iho-akselista tai jopa suoli-aivo-iho-akselista.\n"Sekä suolistolla että iholla on omanlaisensa mikrobikanta, jossa hyödyllisillä bakteereilla on merkittäviä tehtäviä suoliston tai ihon toiminnoissa."\nKun suoliston ja ihon mikrobikanta on tasapainoinen, hyvät bakteerit pystyvät pitämään suolistoon ja ihoon haitallisesti vaikuttavat bakteerit kurissa. Iho ja suolisto ovat vuorovaikutuksessa toisiinsa eri tavoin ja erityisesti suoliston mikrobikannalla on vaikutus ihon kuntoon. Suoliston ja ihon vuorovaikutuksen mahdollistavat mikrobit ja niiden aineenvaihdunnassaan tuottamat aineet, joita on hyviä ja huonoja ihmisen terveyttä ajatellen.\nEläinkunnan tuotteisiin painottuva, vähäkuituinen ja liian sokerinen ruokavalio, sekä jatkuva stressi tai antibioottikuurit ovat joitain tekijöitä jotka voivat aiheuttaa mikrobikannan epätasapainon, eli dysbioosin, suolistoon ja iholle. Ihon dysbioosin seurauksena iho voi sairastua tai sen kunto heiketä. Kannattaa myös huomioida, että eläinkunnan tuotteista saatavat rasvat voivat liiallisena edistää tulehdustilaa.\nDysbioosiin voi liittyä myös ohutsuolen heikko kunto siten, että se läpäisee suolessa olevia bakteereita, niiden tuottamia aineita ja ruoka-ainepartikkeleita, jotka verenkierron mukana päätyvät eri puolille kehoa ja vaikuttamaan myös ihoon. Hyväkuntoinen, terve suoli taas estää niiden pääsyn suolesta eteenpäin. Puhutaan vuotavasta suolesta, joka nyt on osoitettu myös monien iho-ongelmien taustatekijäksi. Rosacean kohdalla ohutsuolessa on havaittu kasvavan sinne kuulumattomia bakteereita ja niiden häätäminen onkin tehokas hoito rosaceaan. Akne on hyvin monimutkainen sairaus, jossa suoliston mikrobikoostumuksella tiedetään olevan suuri merkitys.\nVarmista hyvä ruuan sulaminen\nOnneksi ruokavaliota muuttamalla voidaan tehokkaasti vaikuttaa suoliston mikrobiston koostumukseen ja korjata dysbioosia ja vuotavaa suolta, jotka ovat iho-ongelmien taustalla. Ruokavalion pääpiirteitä onkin jo kuvattu jutun alkupuolella. Kasvispainotteisen ruokavalion hyvä puoli on se, että se yleensä sulaa hyvin ja samalla hyödylliset bakteerit saavat kasviksista imeytymättömiä kuituja, eli prebioottisia kuituja. Niistä ne muodostavat terveyttä ja kaunista ihoa edistäviä aineenvaihduntatuotteita. Liha ja maitotuotteet saattavat sulaa huonosti, etenkin jos kärsii stressistä tai suolisto-oireista, joka on merkki dysbioosista.\nRuuan hyvä sulaminen onkin tärkeä osatekijä hyvän suolistomikrobikannan ylläpidossa ja parantamisessa. Stressaantuneena ja kiireen keskellä ruuansulatus heikkenee. Ruuansulatusta voi edistää rauhoittumalla ruokailuhetken ajaksi ja pureskelemalla hyvin. Ruokavaliossa kannattaa suosia helposti sulavaa ruokaa ja välttää isoja, rasvaisia ja monia ruoka-aineita sisältäviä yhdistelmiä.\nPalautuminen ja stressinhallinta on tärkeä osa ihonhoitoa\nStressi ja palautumisen puute välittyy hermoston kautta negatiivisena vaikutuksena suolistoon ja ihoon, sillä suolisto ja iho ovat vuorovaikutuksessa hermoston kanssa. Moni kokeekin, että suoliston tai ihon ongelmat lisääntyvät stressin lisääntyessä. Stressi voi myös lisätä pitkittyessään matala-asteista tulehdustilaa, joka myös heikentää ihon kuntoa. Stressin ehkäiseminen ja hallinta toimivatkin hyvin osana kokonaisvaltaista ihonhoitoa. Pysähtymishetket, rentoutusharjoitukset, meditaatio ja luonnossa liikkuminen ovat tehokkaita keinoja vähentää ja hallita stressiä.\nTutkimusviite: Bowe W, et al. Acne vulgaris, probiotics and the gut-brain-skin axis: from anecdote to translational medicine. Benef Microbes 2014.\nMikäli haluat oppia lisää suoliston terveydestä, lue Annika Havasteen kirja: ”Suolistoa hoitamalla superaivot, viisi askelta parempaan työtehoon ja palautumiseen” (Viisas elämä 2019).


Verkatehdas kiri kokoustalojen kolmoseksi – Hämeen Sanomat\nVerkatehdas kiri kokoustalojen kolmoseksi\nHämeenlinnan Verkatehdas sijoittui kärkipäähän kokousjärjestäjien arvioita keränneessä kongressitalotutkimuksessa.\nVerkatehdas nousi kolmanneksi parhaaksi paikaksi heti Lahden Sibeliustalon ja Tamperetalon jälkeen. Erot kärkipäässä olivat pieniä, esimerkiksi Lahden Sibeliustalo voitti Tamperetalon vain sadasosapisteen erolla.\n-Entinen Hämeen lääni jätti muut kauas taakse. Meidän taakse jäi sellaisia toimijoita kuin Finlandia-talo, Paasitorni, Messukeskus ja Paviljonki, Verkatehtaan toimitusjohtaja Jouko Astor kertoo.\nErityisen iloinen hän on Verkatehtaan sijoituksesta. Lahti ja Tampere ovat menestyneet TNS Gallupin tekemässä asiakastyytyväisyystutkimuksessa aiemminkin.\n-Olemme neljässä toimintavuodessa nousseet tuntemattomuudesta mitalisijoille. Kyllä minä olen älyttömän ylpeä tästä henkilökunnasta, joka meillä on, Astor kiittelee.\nTNS Gallupin joka toinen vuosi tekemä kongressitalotutkimus mittaa asiakkaiden todellisia käyttö- ja palvelukokemuksia, ei mielikuvia.\nVerkatehtaan vahvuuksiksi asiakkaat mainitsivat osaamisen.\n-Jos yhdellä sanalla haluaa sanoa, niin se on työ. Meidän valttejamme ovat asiakaspalvelu, tekniset laitteet, tilat, joustavuus, henkilökunnan ammattitaito ja yhteydenpito tapahtuman suunnittelussa, Astor luettelee.\nHänen mukaansa tutkimustulos on yhdenmukainen Verkatehtaan oman asiakaspalautteen kanssa. Astor kuitenkin arvostaa sitä, että tässä tapauksessa palaute tuli puolueettoman tahon kautta eli “vastaajan ei tarvitse pohtia, kehtaako hän sanoa jotain vai ei”.\nEhkä hieman yllättäen Verkatehtaan sijainti ei noussut yksiselitteisesti vahvuudeksi.\n-Toisaalta kyllä minä sen ymmärrän, kun ajattelee sitä volyymia, joka Helsingissä tarvitsee kokouspalveluja. Kolme tuntia menee päivästä, jos tänne tulee kokousta pitämään niin sanotusti päiväraharajan ulkopuolella, Astor toteaa.\nToisaalta saman matkan päässä olevan Lahden Sibeliustalon sijaintia kiiteltiin tutkimuksessa.\nTutkimuksen mukaan 11 johtavan kokous- ja kongressitalon asiakaspysyvyys on kehittynyt positiivisesti. Selkeimpänä vahvuutena pidettiin henkilökunnan toimintaa niin tarjousvaiheessa kuin paikan päälläkin.\nSen sijaan kehitettävää asiakkaiden mukaan on vielä kokouspaikkojen tilojen toimivuudessa, viihtyisyydessä sekä ravintolapalveluissa.\n-Kokouksiin osallistujien sekä kokousjärjestäjien vaatimustaso nousee koko ajan, eivätkä vertailukohteet enää rajoitu pelkästään toisiin kongressikeskuksiin ja kokoushotelleihin. Odotukset kasvavat myös vapaa-ajalla saatujen elämysten kautta, toteaa tutkimusjohtaja Sirkka Paronen TNS Gallupista. (HäSa)


Jadetanssi - osa 110 - Matti Mattila\nMitä kaikkea kätkeytyykään Bomfelin kopan sisään? Katselen muiden tavoin hämilläni mustankiiltävää vartta, joka voisi hyvin käydä alkeellisesta proteesista. Mestari ei taida sittenkään olla niin kädetön kuin ensi alkuun voisi kuvitella. Bomfel selittää ulokkeensa toimintaa.\n- Tällä monitoimityökalulla voin irrottaa säleikön.\nJälleen metallirasia kohoaa ylös ja alkaa ruuvata proteesillaan ilmanvaihtokanavan edessä olevaa säleikköä pois paikoiltaan. Magneettisella otteella mestari poistaa metalliverkon ja tutkii sen takana olevaa ventilaatiojärjestelmää. Pitkät minuutit kuluvat, kunnes saamme vihdoin kuulla mestarin koneelta kalskahtavaa ääntä.\n- Ystävät, joudumme vetämään vesiperän. Tätä kautta on mahdotonta paeta.\nKatsomme toisiimme epäuskoisina. Mestari kiinnittää suojaverkon takaisin ja laskeutuu lattialle kertomaan havainnoistaan.\n- Ilmanvaihtokanava on aivan liian ahdas ja toisekseen syvemmällä kanavassa on lisää verkkoja, joiden ilmeinen tarkoitus on estää liikkuminen ventilaatiojärjestelmässä.\nOlemme lähtöpisteessä, mutta samalla ovelta kuuluu ääniä. Ovi avautuu ja kuulemme taas käskyn seurata saattajiamme. Meidät marssitetaan ruumahalliin, missä helipumpperimme on pysäköitynä. Fatima seisoo lentoaluksemme edustalla hajareisin lakeija vierellään. Ilmeestä päätellen nainen on raivoissaan.\n- Missä jadepatsas on?\nNe olivat selkeät sanat, jotka muodostivat hyvin yksinkertaisen kysymyksen. Mitä ilmeisimmin rosmot eivät ole löytäneet patsasta, jonka Bomfel on kätkenyt niin hyvin, ettemme mekään tiedä sen olinpaikkaa. Fatima ottaa pari askelta eteenpäin kohti ryhmäämme.\n- Onko minun purettavat tämä rakkine alkutekijöihinsä vai kerrotteko suosiolla, missä patsaani on?\nRex rypistää otsaansa ja vastaa kiukkuiselle velhottarelle.\n- Fatima, patsas ei ole sinun etkä saa sitä!\nNaisen silmät salamoivat suurta vihaa. Kasvoille piirtyy entistä ilkeämpi ilme ja vasemmassa kädessä oleva musta kaksimetrinen sauva kääntyy kallistuneesta asennosta pystysuoraksi.\n- Hah! Vai en saa! Hälk Folsan! Tee tehtäväsi!\nTuon sanottuaan Fatima iskee sauvansa lattiaan niin, että se kumahtaa hallissa pitkän kaiun saattelemana. Hälk Folsan nostaa huputetun päänsä ja kohdistaa keltaisilla silmillään katseensa suoraan meitä kohti.\nJulkaistu sunnuntaina 29.4.2018 klo 8:50 Projektit-luokassa avainsanalla kirjat.\nParhaat älypuhelimet mobiilikasinoilla pelaamiseen 2021\nSe oli naisen kiljahdus ja eittämättä Fatiman ääni. Sinisävyiset viuhkat ovat laantuneet portaiden luona, mutta...\nSaksalaisperäinen diskomusiikin veteraaniyhtye Boney M. julkaisi kolmannen pitkäsoittolevynsä Nightflight to Venus...


Jukka Kallioinen: Jokainen kristitty on lähetystyöntekijä | Kansanlähetys\nJukka Kallioinen: Jokainen kristitty on lähetystyöntekijä\nOsallistuin muitten Kansanlähetyksen Japanin lähettien kanssa marraskuun puolivälissä kolmipäiväiseen konferenssiin, jonka järjesti Japanin Church Planting Institute (seurakuntien perustamista edistävä instituutti). Yli neljäsataa japanilaista ja ulkomaalaista kirkkojen ja lähetysjärjestöjen työntekijää ja kaksisataa lasta valtasivat rauhallisella maaseudulla olevan hotellin.\nLuentoja ja seminaareja japaniksi ja englanniksi kuunnellessani tajusin, että väistämättä tulkitsen kuulemaani suomalaisena luterilaisena lähetystyöntekijänä, jolle on muodostunut vuosikymmenten saatossa omat näkemykset ja mielipiteet evankelioimisesta ja kristittynä elämisestä. Haluan jakaa joitain ajatuksia, jotka konferenssin anti kirvoitti.\nMonen luennoitsijan suusta kuulimme selkeästi, että olemme syntisiä ja tarvitsemme Jumalaa, joka vanhurskauttaa meidät armosta Jeesuksessa Kristuksessa. Koska olemme syntisiä ja heikkoja, meidän tulisi joka päivä saada kuulla evankeliumin vapauttava sanoma: ”Jeesus rakastaa sinua. Hän antaa kaikki sinun syntisi anteeksi. Sinä olet Jumalan lapsi. Sinä kelpaat Jumalalle Jeesuksen tähden.”\nKuin elokuvan traileri\nUskovina meidän tulisi tunnistaa identiteettimme armahdettuina Jumalan lapsina joka päivä eikä vain kirkossa käydessämme. Jokainen kristitty on lähetystyöntekijä siinä ympäristössä, jossa elää. Jumalan suunnitelmiin kuuluu, että Japani (ja muut kansat) tavoitetaan nimenomaan Jeesukseen uskovien ihmisten kautta. Kristitty on kuin elokuvan traileri. Sen nähtyään ihminen haluaa nähdä myös varsinaisen elokuvan. Kun ihminen näkee kristityn elämässä Jeesuksen rakkautta, hän haluaa myös kohdata itse Jeesuksen.\nKonferenssissa tuli esille, että kristittynä kasvaminen on yhä syvenevää syntisyyden tuntemista ja samalla kasvua ristillä ilmenneen Jumalan armon tuntemisessa.\nKristityn elämässä on neljä voimaannuttavaa ja muutosta tuovaa tosiasiaa:\n1. Olet paljon syntisempi kuin uskallat ajatella. Tämän ymmärtäminen laittaa kristityn pienelle ja nöyrälle paikalle Jumalan ja ihmisten edessä.\n2. Sinua rakastetaan paljon enemmän kuin uskallat edes toivoa. Tämä tuo kristityn elämään turvallisuuden tunnetta.\n3. Jumalan suunnitelma sinua varten on paljon suurenmoisempi kuin osaat kuvitella. Tämä tosiasia antaa rohkeutta.\n4. Jumala osoittaa sinulle heikkoutesi, jotta hänen voimansa tulisi esiin sinussa. Jumalan armo tulee täydelliseksi heikkoudessa. Tämän tietäminen vaikuttaa lannistumattomuutta.\nNäiden neljän voimaannuttavan asian kautta Jumala varustaa meitä elämään päivittäin kristittyinä omassa elinympäristössämme.\nKuuntelijana ja kertojana\nMeidän kristittyjen tehtävä on rakastaa lähimmäisiämme, kuunnella heidän tarinaansa ja sitä, mitä heille kuuluu, sekä auttaa ja palvella heitä siinä missä voimme. Se ei kuitenkaan vielä riitä synnyttämään uskoa Jeesukseen. Kun tulee sopiva hetki, voimme kertoa Jeesuksesta, niistä juurista, joista itse ammennamme voimia ja iloa elämäämme. Evankeliumin kuuleminen synnyttää uskoa, ja sitä kautta seurakunnat kasvavat.\nKun katsomme taaksepäin, näemme Jeesuksen ristin ja syntiemme sovituksen. Kun katsomme eteenpäin, näemme taivaan ja ikuiset ilojuhlat. Tänään vaellamme Jeesuksen omina ja saamme voimamme evankeliumista emmekä omista teoistamme.\nTällaisen yhteenvedon kokosin konferenssin aikana tehdyistä hajanaisista muistiinpanoista. Se on vain pieni osa kaikesta annista, mitä osallistujat saivat luennoista ja useista kanavista.\nvapaaehtoinen Japanin lähetti\nOohira Ikuko löysi Hat-Koben seurakunnasta vihdoin kodin lämmön, jota oli koko ikänsä kaivannut. Lue artikkeli alla olevasta linkistä.\nOohira Ikuko on kuin nupustaan auennut kukka\nMykän ja liikuntakyvyttömän Genzoo Mizunon runot ovat ainutlaatuisia maailmassa. Ne syntyivät äidin ja pojan yhteistyönä, ja niiden sanomassa soi kaunis kiitos Jumalalle. Lue hänen tarinansa alla olevasta linkistä.\nJalokivet syntyvät puristuksessa, helmet kivun keskellä – Genzoon tarina\nVarainkeruujuoksu Japanin kirkon työntekijäkoulutuksen hyväksi – valitse juoksija, ilmoittaudu sponsoriksi ja kannusta. Lue artikkeli alla olevasta linkistä ja tule mukaan.\nVarainkeruujuoksu Japanin kirkon työntekijäkoulutuksen hyväksi\nJumalan sanaa puhelimesta\nPeruskysymyksiä kristinuskon juutalaisista juurista\nPääkirjoitus: Yhteinen Vapahtaja, samat kysymykset\nRakennetaan yhdessä koulutuskeskus Etiopian Jimmaan – työ jatkuu\nNäin huomioimme Covid-19-pandemian Kansanlähetysopistolla\nlähetystyöntekijä, aluekoordinaattori SEKL: Medialähetystyö (SAT-7, Kypros, TWR), raamatunkäännöstyö (Papua-Uusi-Guinea), PI-yhteistyö.\n044 447 7820\nSuuri ilo japanilaisille\nJaa sinäkin suurta evankeliumin iloa japanilaisille antamalla lahjasi joulukeräykseen. Tee kertalahjoitus alla olevan painikkeen kautta tai sivun alareunassa olevin tilitiedoin viitenumerolla 70344. Lisää ajankohtaisia rukousaiheita ja työn kuulumisia saat liittymällä Asta Vuorisen, Asako ja Lauri Palmun, Helena ja Jukka Kallioisen, Kia ja Markus Syrjätien tai Johanna ja Shuhei Yamaguchin lähettäjätiimiin. Samalla voit ryhtyä myös kuukausilahjoittajaksi.


Tyttäreni tarvitsi selvästi singoallan! Ei kun kaavaa metsästämään. Ystävällisesti Anne piirsi minulle singoallan kaavan, Suuri Käsityö-lehdestä, koska minulla kyseistä lehteä ei ollut!\nKaava ei aivan sellaisenaan meille käynyt. Ensinäkin koot alkoivat vasta 92 (?), ja toisekseen kaavassa oli jotain laskostuksia. Kaventelua (koska 92 kaava olisi ilman laskoksiakin ollut meille himpun leveähkö.) ja muokkailua, ja näin syntyi meille sopiva singoalla!\nKaava: SK 1/09 (?) muokattuna.\nKangas: Michas stoffeckelta.\nAlle peruspaitaa. Tai oikeastaan tämä paita on tehty tälle ja yhdelle toistaiseksi bloggaamattomalle kaveriksi, mutta sopii kyllä hyvin vaikka minkä kanssa!\nOis voinu nuo hihat vetää tuolta niin ettei näyttäs liian lyhyiltä :D Kasvunvaraa niissä vielä on. Ja toinen mitä ois kannattanut tehdä, niin vetää nuita singgoallan hihoja vähän ylemmäs, että tulis paremmin pussille! Noo, uusia kuvia ei nyt oo!\nÄiti ei antanut omaa tuttia, hainsitten nuken tutin... Ja komea mustelma otsassa!\nTässä jo paremmin pussilla :)\nEhdotttomasti lisää singoalla mekkoja meille! Talvellakin varmaan toimii pitkähihaisen kaverina? Ei tää kesäkään nyt oo kauheen montaa päivää antanu pitää ihan pelkkää mekkoa!\nLähettänyt KiKiDuu klo 12:06\nTunnisteet: Lastenvaatteet, Mekot/hameet, Paidat\nNuppuNeula 23. heinäkuuta 2012 klo 12.20\nNätti mekko ja paita! Musta toi sinipohjainen elefanttikangas on niistä värivaihtoehdoista kaikista kivoin. :) Pallopaita sopii varmasti monen kanssa yksiin. Se aiempi haalarikin oli hieno! Multa olikin menny se ihan ohi. Kiva, kun laitoit suoran linkin vanhaan postaukseen, niin pääsi helposti kurkkimaan. :)\nKiKiDuu 23. heinäkuuta 2012 klo 12.25\nKiitos :) Minä tykkäsin kans noista ehdottomasti eniten tuosta sinipohjasesta! Se vaaleanpunasävyinen oli meille liian hemppis. Turkoosiakin on ollut, sekin kivaa, mutta tää on ykkönen :)\nHeidi 23. heinäkuuta 2012 klo 12.26\nOi, todella ihana singoalla!:)\nPikkuHoo 23. heinäkuuta 2012 klo 12.50\nSingoalla on meillä ihan ehdoton ykkösvaate. Oon tehnyt niitä aika monta :) Talviversioihin oon välillä ommellut kiinteät hihat niin ei tarvi miettiä onko alle sopivaa paitaa! Mullakin on tuota norsua pieni palanen odottamassa inspiraatiota! Näyttää sopivan kyllä kivasti singoallaksi!\nKiKiDuu 23. heinäkuuta 2012 klo 13.33\nOo,ihan näpsäkkä idea ommella hihat kiinni! Oletko mihin kohtaan ne laittanut? eka kumppari ja sit hihat kiinni? Siihen kujan sisäreunaan? :)\nglenni 23. heinäkuuta 2012 klo 16.19\nIda 23. heinäkuuta 2012 klo 17.37\nKiKiDuu 23. heinäkuuta 2012 klo 18.31\nPetraRos 23. heinäkuuta 2012 klo 19.54\nTää on tosi hieno ja sopii niin hienosti tuon pallopaidan kanssa :)\nTerhi 23. heinäkuuta 2012 klo 19.57\nTosi kaunis singoalla ja tuo kangas on ihana - itsellänikin on sitä vaaleanpunapohjaisena :)\nHeidi 23. heinäkuuta 2012 klo 20.02\nKuun 23. heinäkuuta 2012 klo 20.46\nOmpas kiva, miten sä ehdit ommella tätä vauhtia, kun aina on jotain uutta!? :)\nKiKiDuu 23. heinäkuuta 2012 klo 21.35\nMama moon: hehe, mun ompelutahti vaihtelee, nytkin olin kaks viikkoo ompelematta ollenkaan kun oli reissuja sun muita. Välillä sitten tulee enemmän putkeen.\nMutta oon hidas bloggaamaan :D Tykkään blogata yhen/kaks juttua kerralla, joten niitä sit aina kertyy blogattavaksi. Tämäkin mekko on tehty jo varmaan 1,5kk sitten, tosin ootteli hyllyllä KiKiDuu merkkiä varmaan 3 viikkoa, kun unohdin :D\nMutta kyllähän tuota näköjään aika tasaseen tahtiin tulee silti ommeltua,kun ei nuo blogattavat näytä loppuvan vaikka koitan bloggailla vähintään kerran viikossa. :)\nEli sillon kun on aikaa ja inspiraatiota niin syntyy,välillä taas vähemmän. Silti tuntuu ettei kankaat hupene ollenkaan!\nRessu 23. heinäkuuta 2012 klo 21.36\nAIvan ihana singoalla!!\nSandra 23. heinäkuuta 2012 klo 21.44\nMä olen tehnyt kanssa tällä kaavalla (reilusti kavennettuna) jo useamman singoallan tytölle. Tosi kivan näköinen tällä kankaalla! =)\nAnnika 23. heinäkuuta 2012 klo 22.02\nIhana! Täytyypäs meillekin tuota kaavaa suunnitella, kunhan neiti vähän kasvaa! :)\nHeidi 23. heinäkuuta 2012 klo 22.02\nJos mulla ois tyttö se ei muuta varmaan käyttäis ku tämmöisiä ihanuuksia :)\nJa voi pienen mustelmaa :/\nMaria 23. heinäkuuta 2012 klo 22.22\nAivan ihana!! :) Minäkin tykkään singoalla-mekoista, onkin suunnitteilla ommella kohta 4 v. tyttärelle syksyksi/talveksi muutama.\nKatja 23. heinäkuuta 2012 klo 22.24\nChrista 23. heinäkuuta 2012 klo 22.32\nIhana singoalla! Ompelin alkukesästä useamman singoallan tytölle kaikki eri kaavalla, kun sitä täydellistä ei löytynyt. Tykkään tuosta sun kaavasta, kun se ei ole niin leveä. Täytyykin varmaan tehdä pari singoallaa lisää. Ne on kyllä käteviä, kun menevät ensin mekosta ja sitten paidasta.\nNorppaStiina 23. heinäkuuta 2012 klo 22.36\nIhana!!! Mulla on tuota samaa kangasta odottelemassa kaapissa, tuo näyttää NIIN kivalta, että pitääkin varmaan ommella siitä singoalla. :)\nLumida 23. heinäkuuta 2012 klo 22.36\nKaunis mekko ja neiti!\nTiia 24. heinäkuuta 2012 klo 11.33\nMä oon tehnyt yhden singoallan sillä sk kaavalla, kun teki ne laskostukset ja ilman saumanvaroja niin 116cm kaavalla tuli sopiva, nyt tyttö on 116cm ja on just passeli :)\nToi kangas on ihanaa, harmi ettei omasta kaapista löydy\nCartsa 24. heinäkuuta 2012 klo 13.24\nTosi nätti mekko ja toi kangas on aivan ihana!!\nAnonyymi 24. heinäkuuta 2012 klo 19.47\nihana singoalla ja tyttö =)\nTiinu 25. heinäkuuta 2012 klo 14.16\nHeidi 26. heinäkuuta 2012 klo 0.02\nTodella ihana Singoalla! Tykkään kovasti tytölläni olevasta Me&i:n singoallasta mutta ei ole todella ollut montaa päivää että olisi voinut pitää sitä pelkillään. Kaivankin tuon kaavan jostain itselleni valmiiksi odottamaan tytön kasvua.\nMinulta löytyy vaaleanpunaisena samaista kangasta, enkä oikein tiedä mihin sen käyttäisin. On jotenkin niin pinkki... Ehkä voisin yhdistää sen violettiin tms.\nYomm 28. heinäkuuta 2012 klo 9.49\nTää on kyllä ihana! :)\nLeena 30. heinäkuuta 2012 klo 9.22\nOnpas sievä! :)\nAnonyymi 3. elokuuta 2012 klo 11.24\nKaunis : ) Mitenköhän sitä kaavaa sais pienennettyä. Itse olen tehnyt 4 singoallaa tuolla ohjeella, nyt vain pitäis löytää pienemmän singoallan ohje tai osata pienentää kaavaa : ). Ihana ystävä sulla.\nAnonyymi 7. lokakuuta 2013 klo 0.05\nMistä te ihmiset hommaatte noita kaavoja? Itse oon toistaiseksi ihaillu näitä blogeja ja seurannu verkkokauppojen sivuja, mut ei taida rahat riittää. Nyt tarttis kokeilla omia siipiä ja tehdä 4v. tytölle singoalla, mut en tiedä mistä lähtisin kaavoja metsästämään. Osaisko joku auttaa. Ihanuuksia oot tehny! <3


Tein raskasmetallitestin nähdäkseni, onko minulla esimerkiksi elohopeaa kehossani. Testi näytti mm., että minulla oli paljon alumiinia kehossani. Alumiini liitetään Alzheimerin tautiin ja se vaikuttaa myös meidän hermojärjestelmäämme negatiivisesti. Käyttämäni deodorantti sisälsi alumiinia, ja kun voitelin sitä kainaloihin, alumiini imeytyi suoraan lymfaattiseen järjestelmään.\nTuotteeni ovat EU:n kosmetiikkatuotteiden CPNP rekisterissä ja ne ovat turvallisuustestattuja.\nHaluan tuotteillani osoittaa, että vaihtoehtoja kemikaalitäytettyihin tuotteisiin löytyy. Iho imee kaiken sen, millä se pestään, voidellaan ja meikataan ja siksi onkin erityisen tärkeää, että käytämme puhtaita ja myrkyttömiä tuotteita.


Ennakko: Kouvot vs. Lahti Basketball\nLahti Basketball > Uutiset > Kaikki > Ennakko: Kouvot vs. Lahti Basketball\nYhden päivän huilin jälkeen pelataan taas, kun Lahti Basketball matkaa Kouvolaan Kouvojen vieraaksi. Kouvot on aloittanut sarjan todella hyvin ja kahdessa ensimmäisessä ottelussa jalkoihin ovat jääneet Helsinki Seagulls ja Kataja Basket.\nKataja vs. Kouvot huippuhetket tästä: https://www.ruutu.fi/video/3953257\nKouvot vs. Seagulls huippuhetket tästä: https://www.ruutu.fi/video/3950266\nJyri Lehtosen baletin kapellimestarina häärii Lahdessakin yhden kauden esiintynyt Tuomas Hirvonen. ”Tumppi” osaa Lehtosen systeemiin, vaikka unissaan ja on omiaan luomaan palloskriinien jälkeen. Kahdessa ensimmäisessä ottelussa Hirvonen on onnistunut 9.5 pisteen ja viiden syötön edestä. Lahtelaislähtöinen sentteri Hannes Pöllä on mielenkiintoinen nimi ja on nyt pelannut uransa kaksi ensimmäistä ottelua ammattilaisena. Pöllä on onnistunut kahdessa ottelussa 18 minuutin peliajalla 9.5 pisteen ja viiden levypallon edestä. Kouvojen tähtikaksikon muodostaa Isiah Osborne ja Amir Hinton. Laituri on Osborne on säkittänyt kahdessa ottelussa keskimäärin 23 pistettä, kun taas sähäkkä takamies Hinton 21 pistettä ottelua kohden. Takamies Deshon Taylor taas on osoittanut olevansa erinomainen puolustaja ja hyökkäyksessä tehoja on syntynyt 9.5 pistettä ottelua kohden.\n”Kouvot on yksi sarjan kuumimmista joukkueista. Se on hauskasti rakennettu ryhmä, jossa on takakentällä perinteisen hyvän takurin (Hirvonen) lisäksi useita monipuolisia ja urheilullisia yleispelaajia, jotka kaikki pystyvät käyttämään palloscreeniä. Palloscreenin luonne hieman muuttuu käyttäjästä riippuen, mutta monipuolisuuden ansiosta Kouvojen hyökkääminen on dynaamista. Kouvoista tekee erityisen mielenkiintoisen ryhmän se, että kentällä häärii jatkuvasti klassinen iso sentteri, joiden ajan on huhuiltu jo olevan ohi. Kouvot osoittaa tämän huhuilun yhtä turhaksi kuin sen, että Kouvolan paras puoli olisi rautatieasema muualle”, kommentoi huomista kamppailua Lahti Basketball päävalmentaja Pieti Poikola.\n”LaBa pääsee nyt paremmista asetelmista otteluun. Hieno voitto alla kotihallissa ja pystyvät treenaamaan suht kovaa torstain harjoituksissa. LaBan vahvistukset ovat hurjia scoraajia ka kotimaiset tukevat omissa rooleissaan. Hieno vastus meille. Me tulimme hieman myöhään kotiin Joensuusta nja torstain treeni menee videoita katsellessa ja palautuessa. Kahdessa ensimmäisessä pelissä olemme kontrolloineet peliä kolme ensimmäistä jaksoa, mutta hieman passivoituneet isoissa johtoasemissa neljännellä jaksolla”, tuumi Kouvojen päävalmentaja Jyri Lehtonen.\nPisteet #7 86.0 #6 87.0\nLevypallot #5 38.5 #3 41.5\nSyötöt #11 11.5 #10 14.5\nTehokkuus #10 89.5 #6 94.5\nVapaaheitto-% #1 88.4 #2 86.4\n2P heitto-% #10 49.4 #11 49.4\n3P heitto-% #3 36.4 #5 33.8\nHyök. levypallot #7 11.0 #2 14.5\nPuol. levypallot #4 27.5 #5 27.0\nRiistot #6 7.0 #2 9.0\nTorjunnat #8 2.0 #2 5.0\nMenetykset #3 17.0 #5 16.0\nKouvot vs. Lahti Basketball\n8.10.2021 Klo18:30 Jatke Areena\nTV: Ruutu ja Sporttiravintola Peluri


Blogi - audiokauppa.fi\nAudiokaupan blogista löydät tietoa ajankohtaisista tapahtumista, hyödyllisiä vinkkejä, sekä tietoa tuotteistamme\nJulkaistu 27.4.2022 16.50 , julkaisija Tuomo Isoranta\nLisätietoja:: hifi, millainen kuuntelija olet, musiikinkuuntelu\nJulkaistu 22.3.2022 14.32 , julkaisija Tuomo Isoranta\nMiksi ostaa hyvää ääntä?\nHyvä ääni = parempi mieli... tässä ajatuksia hyvän äänen puolesta.\nLisätietoja:: hifi, hyvä äänenlaatu, kaiuttimet, parempi äänentoisto kotiin\nJulkaistu 16.3.2022 11.12 , julkaisija Tuomo Isoranta\nOma maku ja mielipide ratkaisee! Netistä saa paljon (ja ristiriitaista...) tietoa, mutta se ei korvaa omakohtaista kuuntelua.\nHifilaitteista kirjoitetaan paljon: mikä on hyvää, mikä huonoa ja kuvaillaan värikkäin sanakääntein ääntä. Kirjoittajina on lehtien testaajat, valmistajat itse ja nykyään myös alati kasvava harrastajajoukko internetin eri palstoilla. Löydämmekin hifilaitteista enemmän erilaisia mielipiteitä kuin ikinä ennen.\nHankala kysymys onkin, että mikä mielipide on oikea, aito ja riippumaton?\nKuinka moni riippumaton ja aito mielipide on sitten asiantunteva ja oikeaa tietoon pohjautuva?\nJa vaikka olisikin, päteekö samat asiat myös sinun tilanteeseesi?\nKun joka paikasta tulee erilaista arviointia laitteista, on entistä tärkeämpää kuunnella hankinnan kohteena olevia laitteita itse. Onhan se mukavaa lueskella erilaisia arvosteluja ja testejä, mutta vain niiden pohjalta valinnan tekeminen ei välttämättä tuo parasta tulosta. Luottaisitko siihen, että joku muu päättää mistä ruuasta sinä pidät? Vai maistaisitko mieluummin itse ja päättäisit sitten? Moni miettii tarkkaan vaikkapa satasen kenkien ostoa, mutta ostaa 2000 Euron kaiuttimet muiden mielipiteiden perusteella. Kun kuuntelet laitteita itse, saat taatusti sellaista ääntä, josta SINÄ pidät ja joka toimii SINUN musiikillasi. Se on muutenkin monella tavalla opettavaista.\nLisätietoja:: kaiutin, kaiuttimien kuuntelu, kaiuttimien ostaminen, kuuntele itse, oikea kaiutin, oma mielipide ratkaisee\nKaiutin osaksi kodin sisustusta - äänenlaadusta tinkimättä.\nJulkaistu 14.4.2020 13.09 , julkaisija Tuomo Isoranta\nAkustointi parantaa työmukavuutta kotona\nEtätyöhön pakotettuna yhä useampi meistä on ruvennut kiinnittämään huomiota pieniin asioihin, kuten kodin kaikuihin.\nKoti on useimmille meistä paikka, jossa vietämme vapaa-aikaa ja lepäämme työn ulkopuolella. Harva tulee tästä johtuen ajatelleeksi sitä, millaiset työnteko olosuhteet kotona on.\nEtäpalaverit ja puhelut ovat lisääntyneet kodeissamme räjähdysmäisesti ja moni tuskailee nyt yhden ja saman asian kanssa: Kotona kaikuu.\nKaikujen poistaminen ei tarkoita lattian vuoraamista matoilla ja seinien täyttämistä ryijyillä, akustiikkapaneeli on yksinkertaisempi ratkaisu!\nOikein sijoitettuna akustiikkapaneelit minimoivat huoneen kaiun tehokkaasti. Tämän lisäksi ne näyttävät hyvältä eivätkä maksa maltaita!\nVaimee 89€ / 3kpl (60x60x2,4cm)\nKonto 120 / 6kpl (60x60x2cm)\nMikäli sinulla herää kysymyksiä kodin akustoinnista tai et tiedä mistä lähteä liikkelle,\nole yhteydessä asiakaspalvelu@audiokauppa.fi / 09-68137951\nTilaa Audiokaupan uutiskirje niin saat sähköpostiisi eksklusiivisia tarjouksia!\nLisätietoja:: akustiikkapaneeli, akustointi, kaiku, konto, vaimee\nKEF LSX - kahden kaiuttimen tehopaketti, josta on moneksi